recursal/Fanatic-Fandom huggingface dataset:
กระเป๋าคุณหมอ

**กระเป๋าคุณหมอ** (お医者(いしゃ)さんカバン *oishasan kaban*) เป็นหนึ่งในของวิเศษที่มักจะเห็นในหลายๆตอน แต่ที่ปรากฎให้เห็นเด่นชัดที่สุดคือตอน กระเป๋าคุณหมอ (การ์ตูนทีวี) เป็นของวิเศษประเภทกระเป๋า ใช้รักษาโรคง่ายๆ และมียารักษาอยู่ข้างใน

## ลักษณะ

เป็นกระเป๋าที่มีอุปกรณ์ต่างๆยอู่ข้างใน มีหูฟังตรวจอัตราการเต้นของหัวใจ และปุ่มเปิดปิด และหน้าจอมอร์นิเตอร์บอกอาการของโรค

## การใช้งาน

สำหรับของวิเศษชิ้นนี้ เพียงแค่ใช้หูฟังตรวจไปที่ร่างกายของผู้ป่วย เครื่องก็จะวินิจฉัยโรคทันที และให้ยารักษามา แต่กระเป๋าคุณหมอสามารถวินิจฉัยได้เฉพาะโรคที่รักษาง่ายๆเท่านั้น และมียาจำกัด อีกทั้งกระเป๋ายังสามารถเอ็กเรย์ร่างกายได้อีกด้วย

## ปรากฎในตอน

* กระเป๋าคุณหมอ (การ์ตูนทีวี)
* บุกอาณาจักรเมฆ
กล้องต้องคำสาป (ตอน)/อนิเมะปี 1979

วันออกอากาศ
 ตอนที่
 ตอนก่อนหน้า

**กล้องต้องคำสาป** (のろいのカメラ) เป็นหนึ่งในตอนของ อนิเมะปี 1979 ออกอากาศเมื่อวันที่ 13 เมษายน 1979

## เรื่องราว

โนบิตะถูกซึเนะโอะแกล้ง โดราเอมอนเลยจะไปแก้แค้นโดยใช้กล้องต้องคำสาป เมื่อมาเจอซึเนะโอะที่คุยกับชิซุกะก็ทำไม่ลง และโดนซึเนะโอะล้อชื่อเป็น "โนราเอมอน" โดราเอมอนโมโหแต่ก็ยังทำไม่ลง และกลับมาบ้านเพื่อนอนกลางวัน โนบิตะเลยเอากล้องนั้นถ่ายรูปตอนนอนหลับ และพบกับเสียงฟ้าผ่า และมีตุ๊กตาออกมา ต่อมาโนบิตะนำกล้องนั้นไปถ่ายรูปคุณพ่อและคุณแม่ และเอาตุุ๊กตาทั้งสามตัวไปเป็นของขวัญให้ชิซุกะ เมื่อโดราเอมอนรู้ตัวว่าโนบิตะเอากล้องต้องคำสาปแอบถ่ายก็ตกใจกลัว และสาธิตว่ากล้องนี้มีความร้ายแรงมากโดยถ่ายรูปโนบิตะ และเอาตุ๊กตานั้นมาแทงตามส่วนต่าง ๆ โนบิตะรู้สึกเจ็บปวดตามตุ๊กตา เมื่อรู้แล้วทั้งสองก็รีบไปเอาตุ๊กตาคืน แต่ชิซุกะนำตุ๊กตาไปมอบให้กับกังโกะจังแล้ว

กังโกะจังนำตุ๊กตาไปเล่นกับไจโกะ โดยเล่นเป็นหมอ-พยาบาล ทั้งสองนำตุ๊กตาทามาโกะและโนบิสุเกะไปแช่ตู้เย็นทำให้ทั้งสองหนาวจนแข็ง ส่วนตุ๊กตาโดราเอมอน ทั้งสองนำมีดมาหั่นคอทำให้โดราเอมอนหัวแทบขาด จากนั้นซึเนะโอะเข้ามาหา และเผาตุ๊กตาโดราเอมอน ทำให้โดราเอมอนตัวจริงตกมาจากฟ้า (เพราะคอปเตอร์ไม้ไผ่หลุด) เมื่อซึเนะโอะรู้การทำงานของตุ๊กตาแล้วก็นำมาเดาะจนโนบิตะเก็บตุ๊กตาทั้งหมดและโดราเอมอนกลับบ้าน

ในตอนแรกโดราเอมอนถ่ายตุ๊กตาซึเนะโอะมาแล้ว และแก้แค้นโดยการนำน้ำมาราดใส่ ทำให้มีน้ำไหลออกมาจากตัวซึเนะโอะ

## ตัวละคร (เรียงลำดับการปรากฏตัว)

* โนบิ โนบิตะ
* โดราเอมอน
* โฮเนคาว่า ซึเนโอะ และ มินาโมโตะ ชิซุกะ
* โนบิ โนบิสุเกะ และ โนบิ ทามาโกะ
* ซีวะ กังโกะ
* โกดะ ไจโกะ
* โกดะ ทาเคชิ และเพื่อน ๆ ร่วมชั้น

## ของวิเศษที่ใช้ (เรียงลำดับการปรากฏ)

* กล้องต้องคำสาป
* คอปเตอร์ไม้ไผ่
Doraemon Thai Wikia

**ยินดีต้อนรับเข้าสู่ สารานุกรมโดราเอมอน**

* **Doraemon Thai Wiki** เป็นวิกิพีเดียแฟนด้อม ที่สร้างขึ้นโดยแฟนคลับ และผู้ที่ชื่นชอบโดราเอมอน ซึ่งเป็นที่รวบรวมข้อมูลต่าง ๆ เกี่ยวกับการ์ตูนเรื่องนี้ เช่นข้อมูลตัวละครที่ปรากฎภายในเรื่อง, ของวิเศษชิ้นต่าง ๆ , หรือภาพยนตร์รายปี โดยท่านสามารถเป็นส่วนร่วมในการเขียน แก้ไข, เพิ่มเติมเนื้อหา หรือสามารถอ่านบทความและข้อมูลต่าง ๆ ในจักรวาลโดราเอมอนได้อย่างอิสระ

* ขั้นตอนการสร้างหน้าข้อมูลใหม่ **Help****แจ้งเตือน:** กรุณาใช้เครื่องมือนี้อย่างถูกวิธี ไม่ควรใช้เครื่องมือเพื่อการก่อกวน

* ปัจจุบันมีบทความในเว็บไซต์ทั้งหมด 925 บทความ ในวิกินี้

**บทความน่าอ่าน**

บ้านของโนบิตะ

* **บ้านโนบิ** บ้านของโนบิตะโดราเอมอน และครอบครัว อีกหนึ่งสถานที่ที่แฟน ๆ การ์ตูนจะต้องคุ้นเคย ออกสำรวจบ้านโนบิตะตอนนี้เลย!
* อ่านเพิ่มเติม

**ภาพยนตร์น่าดูในปีนี้**

* พบกันอีกครั้งกับการรีเมคภาพยนตร์โดราเอมอนชุดใหม่ ที่เป็นการหยิบตอน สงครามอวกาศ จากปี 1985 ซึ่งเรื่องราวว่าด้วยการค้นพบยานอวกาศจิ๋วโดยบังเอิญ และเพื่อน ๆ ก็ได้พบกับ ปาปิ มนุษย์ต่างดาวจิ๋ว ซึ่งตอนนี้ดาวของเขากำลังถูก PCIA ยึดครองและต้องการครองดาวเป็นของตน เพื่อน ๆ จึงต้องออกเดินทางสู่อวกาศอีกครั้ง เพื่อกอบกู้ดาวของปาปิ
* อ่านเพิ่มเติม

**กฎและนโยบายการใช้งานวิกิ**
* **ห้าม** ก่อกวนในวิกิ เช่นการพิมพ์คำหยาบ ก่อกวนในบทความต่าง ๆ หากพบเห็นทางผู้ดูแลจะทำการย้อนกลับหน้าบทความนั้นให้กลับเป็นอย่างเิม แต่หากร้ายแรงถึงขั้นใช้คำด่าทอแก้หน้าบทความ, หรือใส่ข้อมูลที่ไม่เกี่ยวข้องกับหน้านั้น ๆ จะทำการบล็อกผู้ใช้งานทันที

**- - - - - - - - - - - - - - - - - - - - - - - - - - - - -**

* สามารถอ้างอิงข้อมูลได้จากทุกสื่อของโดราเอมอน ไม่ว่าจะเป็นหนังสือ การ์ตูนทีวี ภาพยนตร์ รวมไปถึงข้อมูลจากเว็บไซต์ทางการจากญี่ปุ่น

**- - - - - - - - - - - - - - - - - - - - - - - - - - - - -**

* อ่านนโยบายแบบเต็มได้ ที่นี่

**Official Twitter**
Twitter

**ของวิเศษที่ใช้บ่อย**

```
**คอปเตอร์ไม้ไผ่**

```
* ของวิเศษที่เห็นปุ๊บต้องรู้ว่ามาจากโดราเอมอน ติดไว้บนหัวแล้วจะทำให้บินได้อย่างอิสระ

**ปืนใหญ่อัดอากาศ**
* ของวิเศษที่มักจะปรากฎบ่อย ๆ ในโดราเอมอนฉบับภาพยนตร์ สวมไว้ที่มือแล้วพูดปัง ก็จะมีแรงดันลมพลังสูงออกมาจากตัวปืน

**ไทม์แมชชีน**
* อุปกรณ์ข้ามเวลาสุดไฮเทค ที่สามารถย้อนไปยังยุคสมัยไหนก็ได้ ไม่ว่าจะเป็นอดีต หรืออนาคต
บริคิง กาลิออง

* ภาพยนตร์
* มังงะ

**บริคิง กาลิออง** หรือ **ดยุคบริคิง** (ブリキン　ガリオン) เป็นตัวละครที่ปรากฏในตอน โดราเอมอน: ฝ่าแดนเขาวงกต เขาเป็นนักวิทยาศาสตร์คนหนึ่งของดาวชาโมฉะ และเป็นดยุคคนสนิทของพระราชาอันรัค

## ลักษณะ

ดยุคบริคิงเป็นผู้ชายตัวสูงใหญ่ มีผมและตาสีดำ ปกติจะใส่ชุดสูทอยู่เสมอ

## เนื้อเรื่อง

ชาวดาวชาโมฉะเป็นคนรักสบาย ดังนั้นวิทยาการทางวิทยาศาสตร์จึงก้าวหน้าไปทางการสร้างหุ่นยนต์เพื่อแบ่งเบาภาระมนุษย์ ต่อมาดอกเตอร์นาโพกิสโทร่าถือกำเนิดขึ้นเพื่อเป็นผู้ประดิษฐ์หุ่นยนต์ ต่อมาดอกเตอร์ได้ประดิษฐ์อิมเมคอนขึ้นเพื่อให้มนุษย์สั่งการหุ่นยนต์โดยใช้จินตนาการได้ ทั้งหมดทั้งมวลนี้ดยุคได้เห็นสัญญาณอันตรายว่าต่อไปมนุษย์จะขยับร่างกายไม่ได้เลยถ้าไม่มีหุ่นยนต์จึงขอร้องให้พระราชาอันรัคหยุดการใช้อิมเมคอน แต่พระราชาไม่สนใจในสิ่งที่เขาพูดเลย และดอกเตอร์ประดิษฐ์แคปซูลออกมาเพื่อให้มนุษย์สามารถไปไหนมาไหนได้ เพราะตอนนั้นมนุษย์ร่างกายอ่อนแอพอแล้ว ดังนั้นเมื่อดยุคไม่สามารถขยับตัวได้อีกจึงถูกดอกเตอร์ส่งกลับบ้านโดยแคปซูล และแคปซูลก็ได้แพร่หลายออกไป ดยุคจึงพาซาพิโอและครอบครัวไปยังเกาะบริคิงเพื่อทำการวิจัยโดยที่ซาพิโอไม่รู้เลยว่าผลงานที่ดยุคบริคิงทำไว้นั้นคืออะไร เมื่อเสร็จแล้วดยุคและภรรยาทิ้งซาพิโอซึ่งเป็นลูกชายเอาไว้บนเกาะบริคิงเพื่อให้สามารถลี้ภัยได้ และหลายวันหลังจากนั้นดอกเตอร์นาโพกิสโทร่ายึดอำนาจ ดยุคและมนุษย์ทุกคนถูกจับขังในคุกเพื่อรอการกำจัดหลังจากการพิพากษาครั้งสุดท้าย

ทางซาพิโอได้ค้นหาผู้กล้าที่จะมาช่วยเหลือดาวชาโมฉะ และได้โนบิตะและเพื่อน ๆ มา ทำให้การช่วยเหลือดาวประสบผลสำเร็จ ดยุคและมนุษย์ทุกคนก็ได้เริ่มสร้างเมืองกันใหม่หลังจากเสียหายในการกำจัดหุ่นยนต์ด้วยสิ่งประดิษฐ์ของดยุค

## ความสัมพันธ์

### พระราชาอันรัค

พระราชาอันรัคเป็นสหายของดยุคบริคิง แต่พระราชาไม่ฟังคำเตือนของดยุคเกี่ยวกับเรื่องผลเสียของการใช้อิมเมคอน เมื่อดยุคบริคิงถูกส่งกลับบ้านแล้วพระราชาบอกว่าให้ใช้ชีวิตสบาย ๆ ดีกว่า แต่พระราชาก็ได้รับบทเรียนเมื่อเมกะโพลิสถูกทำลายโดยหุ่นยนต์ ดยุคจึงให้กำลังใจเพื่อให้มีแรงใจในการสร้างเมืองขึ้นมาใหม่และเริ่มต้นชีวิตกันใหม่
คาเนมิสึ คาเนโกะ

**คาเนมิสึ คาเนโกะ** (金満 兼子(かねみつ　かねこ)) เป็นตัวละครหญิงในเรื่องโดราเอมอน ปรากฎตัวในตอน โนบิตะจะหายตัวไปเหรอ? เป็นหญิงสาวผู้เสนอเงินทุนสนับสนุนพ่อของโนบิตะเมื่อ 20 ปีก่อน เพื่อจะได้เรียนต่อด้านศิลปะและเป็นจิตรกร

## ลักษณะ

คาเนมิสึ คาเนโกะ เป็นหญิงสาวอายุรุ่นๆ รูปร่างสูง เป็นคนที่มีการแต่งตัวหรู ไว้ทรงผมสีน้ำตาล เป็นคนที่ช่างคุยเก่งเอามากๆ

## เรื่องราว

ย้อนกลับไปเมื่อ 20 ปีก่อน ในตอนที่ โนบิ โนบิสุเกะ หรือพ่อของโนบิตะยังอยู่ชั้นมัธยม คุณพ่อกำลังสับสนว่าจะไปเรียนต่อด้านศิลปะดีหรือไม่ ซึ่งตอนนั้นคุณคาเนมิสึ คาเนโกะ ก็ได้ทำการเสนอเงินทุนและจะสนับสนุนด้านนี้ให้กับคุณพ่อ พร้อมจะแต่งงานกับคุณพ่อด้วย นั่นจึงทำให้คุณพ่อลังเลมาก

ตอนนั้นเองโดราเอมอนและโนบิตะก็ได้ใช้ ไทม์แมชชีน ย้อนเวลามา และใช้ หนามมุ่งมั่น ใส่คุณพ่อ เพื่อให้คุณพ่อตัดสินใจไปเรียนต่อด้านศิลปะ และแต่งงานกับคุณคาเนโกะ เพราะครอบครัวของตนจะได้ร่ำรวย แต่ลืมไปว่าสิ่งนี้เป็นการเปลี่ยนแปลงอนาคต หากคุณพ่อแต่งงานกับคุณคาเนโกะ โนบิตะก็จะต้องหายตัวไป เพราะคุณพ่อไม่ได้แต่งงานกับคุณแม่ของโนบิตะ

ขณะนั้นเองด้วยฤทธิ์ของวิเศษ จึงทำให้คุณพ่อรีบตัดสินใจไปบอกกับคุณคาเนโกะทันที และได้รับคำตอบว่าเขายอมแต่งงานกับคุณคาเนโกะไม่ได้ เนื่องจากคุณพ่ออยากจะพยายามด้วยตนเอง และไม่ต้องการพึ่งเงินของคุณคาเนมิสึ คาเนโกะ คุณคาเนโกะรู้สึกโกรธและเสียหน้าจึงไล่ให้คุณพ่อออกไป พร้อมบอกให้คุณพ่อของเธอรีบเรียกคู่ดูตัวคนที่สองออกมาทันที

## เกร็ดเล็กน้อย

* เพราะการปฎิเสธที่จะแต่งงานกับคุณคาเนมิสึ คาเนโกะ จึงทำให้คุณพ่อของโนบิตะได้เจอกับคุณแม่ของโนบิตะขณะวิ่งกลับบ้าน และทำให้ทั้งสองเกิดหลงรักกันทันที
ปิ๊ปโปะ

**ปิ๊ปโปะ** (ピッポ Pippo) หรือ **จูโด้** หรือ **จูด** เป็นตัวละครสำคัญ ที่ปรากฎใน โดราเอมอนฉบับภาพยนตร์ ตอน โนบิตะผจญกองทัพมนุษย์เหล็ก ~ปีกแห่งนางฟ้า~ เป็นสมองกลของหุ่นยนต์จากดาวเมกาโทเปีย

## ลักษณะ

ปิ๊ปโปะเดิมทีเคยเป็นลูกบอลกลมสีฟ้า แต่เพราะโดนของวิเศษของโดราเอมอน จึงเกิดเป็นสิ่งมีชีวิตน่ารักคล้ายกับลูกเจี๊ยบ ผิวสีเหลือง ดวงตาสีน้ำตาล

## เรื่องราว

ปิ๊ปโปะเริ่มแรกเดิมทีเป็นสมองกลของหุ่นยนต์จากดาวเมกาโทเปีย ถูกส่งมายังโลกเพื่อเริ่มแผนการจับมนุษย์มาเป็นทาส ซึ่งสมองกลก็ได้ถูกโนบิตะพบเจอที่ขั้วโลกเหนือ และก็ได้โดนโนบิตะพากลับมายังญี่ปุ่น และก็ได้เรียกชิ้นส่วนของหุ่นยนต์ทั้งหมดออกมา

เวลาผ่านไป ลูกบอล หรือสมองกลก็เริ่มส่งเสียงดังรบกวนขึ้นทุกที โดราเอมอนจึงใช้วุ้นแปลภาษาโปะลงไปบนลูกบอล และก็ทำให้พวกเขาฟังภาษาที่สมองกลพูดออกมาได้ แต่เพื่อให้สื่อสารกันรู้เรื่องกว่านี้ สมองกลจึงถูกโดราเอมอนใช้ หม้อหุงข้าวพูดไม่หยุด เปลี่ยนแปลงให้สมองกลกลายเป็นสิ่งมีชีวิตน่ารัก

หลังจากกลายเป็นสิ่งมีชีวิตคล้ายลูกเจี๊ยบแล้ว ก็ทำให้พูดคุยกับคนอื่นได้อย่างง่ายดายเสียที เพราะเสียงร้องที่ดังปิ๊บๆๆของลูกบอล โนบิตะจึงตั้งชื่อว่า **ปิ๊ปโปะ**

ในตอนแรกปิ๊ปโปะก็ยังเกลียดชังมนุษย์อยู่ แต่หลังจากที่ได้อยู่เคียงข้างกับทุกๆคนไปนานๆ ความคิดก็เริ่มเปลี่ยน และเริ่มทำการเปลี่ยนแผนการใหม่ โดยได้ต่อสู้รบกับเหล่ากองทัพทหารจากเมกาโทเปียแทน ซึ่งปิ๊ปโปะก็เสนอตัวขึ้นไปบังคับ ซานดร้าคอส หุ่นยนต์ที่โนบิตะเป็นคนเจอ หรือหุ่นยนต์จากดาวเมกาโทเปียนั่นเอง

สุดท้ายแล้ว ปิ๊ปโปะก็ต้องหายไป เพราะการเปลี่ยนประวัติศาสตร์ของดาวเมก้าโทเปียร์ ฝีมือของ มินาโมโตะ ชิซุกะ และ ริลูลุ แต่แล้วปิ๊ปโปะก็ได้เกิดใหม่เป็นนกหงส์ที่สวยงาม พร้อมกับริลูลุที่เกิดใหม่เป็นหุ่นยนต์ที่มีจิตใจเมตตาเช่นกัน

## เกร็ดเล็กน้อย

* ปิ๊ปโปะเป็นตัวละครที่ปรากฎแค่ในตอน โนบิตะผจญกองทัพมนุษย์เหล็ก ~ปีกแห่งนางฟ้า~ ซึ่งในฉบับดั้งเดิมปรากฎตัวแค่ร่างลูกบอลสีฟ้าเท่านั้น ซึ่งโดราเอมอนล้างสมองแล้วเอามาใส่ในตัวหุ่นยนต์แทน
* ปิ๊ปโปะไม่เคยปรากฏตัวในฉบับมังงะเนื่องจากหนังสือการ์ตูนชุด โดราเอมอน มูฟวี่ สตอรี่ ตั้งแต่ตอนผจญกองทัพมนุษย์เหล็ก จะนำเอาต้นฉบับของ อ.ฟูจิโกะ มาตีพิมพ์สำหรับภาพยนตร์รีเมคแทน
กาจาโคะ

* อนิเมะปี 1973
* มังงะ

**กาจาโคะ** (ガチャ子 *Gachako*) เป็นตัวละครหุ่นยนต์รูปร่างคล้ายเป็นในมังงะและอนิเมชั่นปี 1973 แต่ได้ถูกตัดทิ้งในเวลาต่อมา

## ลักษณะ

กาจาโคะคือหุ่นยนต์เป็ดผู้หญิงสีเหลือง ในฉบับมังงะกาจาโคะมีหน้าตาไม่น่าดึงดูด โดย มีฟันสองซี่อยู่ที่ปากบนและปากล่าง, ดวงตาดวงโต, และใส่เสื้อสีแดงกับโบว์สีชมพูอันใหญ่. ในฉบับอนิเมะปี 1973ได้มีการเปลี่ยนแปลงรูปลักษณ์ทำให้น่ารักกว่าฉบับมังงะ. เธอยังคงใส่ชุดแดงกับโบว์อันใหญ่ มาพร้อมกับใบหน้ายิ้มแย้มและตากลมโต

## ตอนที่ปรากฏตัวในมังงะ

* Robot Gatchako (เปิดตัว)
* Doraemon vs Gatchako
* A Dinosaur Came
* Magic Mirror
* Kurupa Radio Waves

## ตอนที่ปรากฏตัวในอนิเมะปี 1973

* Gatchako's Appearance (เปิดตัว)
* Going To Sea in A Submarine
* Crazy Stomach Clock
* Manga Artist's Training
* Goodbye, Doraemon...

## เรื่องราว

กาจาโคะถูกสร้างขึ้นมาให้เป็นหุ่นยนต์เป็ดที่น่ารำคาญ ถูกส่งมาเพื่อช่วยโดราเอมอนที่ไม่ได้เรื่องในการดูแลโนบิตะ

เธอมีของวิเศษเช่นเดียวกับโดราเอมอน ต่างจากโดราเอมอนตรงที่เธอเอาออกมาจากปากไม่ใช่กระเป๋า เธอยังมีความสามารถในการปล่อย " ไข่ระเบิด "

เหมือนโดราเอมอน เธอสามารถพูดภาษามนุษย์ได้ แต่ยังมีนิสัยของสัตว์ที่ติดตัวมา อย่างการอุทานว่า Gāsu ( ガース)

## รูปภาพ

ตัวประกอบจากตอนที่ 50 การ์ตูนเรื่องใหม่ของไจโกะ ในอนิเมะปี 2005ตัวประกอบจากตอนที่ 50 การ์ตูนเรื่องใหม่ของไจโกะ ในอนิเมะปี 2005
## เกร็ดเล็กน้อย

* ตัวละครของเธอถูกตัดออกอย่างสิ้นเชิง โดยจะไม่ปรากฏตัวในทั้ง ปี 1979 และ 2005 (ยกเว้นการโผล่มาแบบตัวประกอบ) เหตุผลก็เพราะ อ. Fujiko F. Fujio ไม่ชอบนิสัยที่น่ารำคาญของเธอ ส่วนตอนใหม่ที่มีบทของเธอจะถูกแทนที่ด้วยโดเรมี
* ในอนิเมะปี 1973 โดราเอมอน และ โนบิตะ ไม่ยอมให้เธออยู่บ้านด้วย เธอจึงต้องเป็นแขกชั่วคราวที่บ้านชิซุกะ
* ในตอนสุดท้ายของอนิเมะปี 1973 แสดงให้เห็นว่าเธอไม่ได้กลับโลกอนาคตโดยให้เหตุผลว่า ต้องการเปิดหูเปิดตาในศตวรรษที่ 20 ให้มากกว่านี้
จรวดตาข่าย

**จรวดตาข่าย** (ネットロケット) เป็นของวิเศษที่ปรากฏในโดราเอมอน: ตะลุยแดนอาหรับราตรี

โดราเอมอนได้ใช้ในตอนที่ช่วยชีวิตอับจิลที่ตกลงมาจากที่สูง

## การใช้งาน

เมื่อปาไปมันจะจับตำแหน่งเป้าหมายอัตโนมัติ เมื่อมันคลุมตัวเป้าหมายสำเร็จ มันจะค่อยๆร่อนลงมาช้าๆ ด้วยร่มชูชีพขนาดเล็ก

## รูปภาพ

ภาพตอนตาข่ายกางจาก โดราเอมอน: ตะลุยดาวต่างมิติภาพตอนพุ่งไปรับตัวอับจิลภาพร่มชูชีพขนาดเล็กที่ติดมาด้วยจาก โดราเอมอน: ตะลุยแดนอาหรับราตรี
บัตรโทรจิตมิตรภาพ

**บัตโทรจิตมิตรภาพ** หรือ **บัตรโทรศัพท์เพื่อนรัก** (親友テレカ *Shin'yū Tereka*) คือสิ่งของที่เป็นตำนาน เล่ากันว่ามันมีพลังเหนือกว่าความหยั้งรู้ มีทั้งหมด 7 ใบ และทั้งหมดนี้อยู่กับเหล่าเดอะ โดราเอมอนส์แต่ละคน

ในการเปิดใช้งานบัตรผู้ถือทั้งเจ็ดคนต้องสาบานด้วยคำสาบานแห่งมิตรภาพนิรันดร์ ด้วยคำพูดและด้วยหัวใจ

## ลักษณะ

จะคล้ายบัตรทั่วไป บัตรจะเป็นสีทองมีรูปของบรรดาโดราเอมอนทั้ง 7 คนอยู่ด้วยกัน พร้อมกับคำว่า " THE DORAEMONS " เมื่อใครคนใดคนหนึ่งต้องการความช่วยเหลือบัตรจะเปล่งแสงออกมา หรือตอนที่บัตรอยู่รวมกัน

## วิธีการได้บัตร

   ทั้งหมดจะถูกปิดผนึกลึกเข้าไปในซากปรักหักพังมหึมา และมีเขาวงกตใต้ดินที่ถูกฝังอยู่ใต้ซากปรักหักพังด้วยพร้อมกับดักที่กระจัดกระจายอยู่ทั่วทุกมุม บัตรจะอยู่ในห้อง 3 ห้องที่แตกต่างกัน แต่ละห้องล้อมรอบด้วยกับดักอันตราย

## ความสามารถ

บัตรจะใช้เหมือนโทรศัพท์ทั่วไป ต่างกันตรงที่ใช้ที่ไหนและเวลาไหนก็ได้ โดยการใช้กระแสจิตที่สามารถใช้ได้แค่ผู้ที่ครองบัตรไว้ และเมื่อสมาชิกคนใดคนหนึ่งตกอยู่ในอันตราย บัตรก็จะส่งสัญญาณถึงทุกคนให้มารวมตัวกัน

มีหลายครั้งที่ทำให้เห็นว่าเมื่อรวมทั้ง 7 ใบเข้าด้วยกัน จะสามารถเข้าถึงพลังที่แท้จริง และอาจเป็นพลังงานที่ไม่มีที่สิ้นสุด
จีกรีด

**แม่ทัพจีกรีด** (ジーグリード *jīgurīdo*) เป็นตัวละครที่ปรากฏในตอน โดราเอมอน: โนบิตะและอัศวินแดนวิหค เขาเป็นมนุษย์นกที่ต้องการจะแก้แค้นมนุษย์ที่เขาถูกกระทำ

## ลักษณะ

จีกรีดเป็นมนุษย์นกแร้ง มีผมเล็กน้อยอยู่บนศีรษะ เคียดแค้นมนุษย์อย่างรุนแรงและต้องการที่จะแก้แค้น

## เรื่องราว

จีกรีดเดิมเป็นเพียงสมาชิกหน่วยลาดตระเวนนกอพยพย้ายถิ่นฐาน เมื่อครั้งหนึ่งเขาได้ปฏิบัติภารกิจกับอิคารอสซึ่งเป็นแม่ทัพในขณะนั้น เขาถูกนายพรานซึ่งเป็นมนุษย์ยิงเข้าไปที่ปีก ทำให้เขาบินไม่ได้ตั้งแต่นั้นมาและอาฆาตแค้นมนุษย์อย่างรุนแรงและต้องการที่จะแก้แค้น แต่ทำอะไรไม่ได้ ต่อมาเมื่อเขาได้เป็นแม่ทัพแทนอิคารอสที่รับผิดชอบความผิดที่มาปฏิบัติภารกิจในพื้นที่เสี่ยงอันตรายและเข้าคุกกลางทะเลไป เขาได้รับทราบในสิ่งที่ดอกเตอร์ฮูก เพื่อนเก่าของเขาในสมัยที่ยังเป็นอาจารย์ด้วยกัน ที่กำลังไขปริศนาศิลาจารึกโบราณเกี่ยวกับฟินิเชีย ทำให้เขาได้เวลาที่จะแก้แค้นมนุษย์คืน

คืนต่อมาหลังจากที่ดอกเตอร์ฮูกไขปริศนาเสร็จแล้ว จีกรีดและลูกน้องของเขาลักพาตัวดอกเตอร์ฮูกและชิงเอกสารของดอกเตอร์ที่ไขปริศนาฟินิเชียมา รวมถึงการร่วมมือกับผู้พันบาบิโลน ทหารคนสนิทของเขา ในการตัดสิทธิ์กูซึเกะจากการเป็นสมาชิกหน่วยลาดตระเวนนกอพยพย้ายถิ่นฐานเพื่อไม่ให้มีเสี้ยนหนาม

วันต่อมาจีกรีดระดมพลสมาชิกหน่วยลาดตระเวนนกอพยพย้ายถิ่นฐาน ซึ่งมีไจแอนท์และซึเนะโอะรวมอยู่ในนั้นด้วย เพื่อปฏิบัติภารกิจปลุกฟินิเชีย และมุ่งหน้าไปยังหุบเขามังกร เมื่อมาถึงแล้วดอกเตอร์ฮูกพยายามขัดขวางและไจแอนท์กับซึเนะโอะเข้ามาผสมโรงด้วย แต่จีกรีดก็สั่งให้จับทั้งสามคนไปขังเอาไว้ก่อนแล้วให้คนอื่นเริ่มงานระเบิดน้ำแข็ง เมื่อฟินิเชียตื่นขึ้นมาจีกรีดก็เริ่มบงการมันโดยทันที ต่อมาโดราเอมอนเอาปืนรังสีเพิ่มลดวิวัฒนาการออกมาเพื่อลดวิวัฒนาการของฟินิเชีย แต่ผู้พันบาบิโลนมาขวางและทำเร่งวิวัฒนาการมันแทน จนจีกรีดก็ยังควบคุมไม่อยู่ ต่อมาฟินิเชียบินไปพ่นไฟที่เบิร์ดเปีย ทำให้ทุกคนต้องอพยพออกมา และใช้อาวุธอะไรก็ไม่ได้ผล จนโดราเอมอนต้องส่งไทม์แมชชีนของดอกเตอร์วิหคที่ฟินิเชียเกาะอยู่ไปยังอดีตก่อนที่โลกจะเกิด

## ความสัมพันธ์

### ดอกเตอร์ฮูก

เขาเคยเป็นเพื่อนกับดอกเตอร์ฮูกมาก่อนสมมัยที่ทั้งสองยังเป็นอาจารย์ ทำให้เขาเชื่อใจดอกเตอร์อยู่ตลอด ต่อมาเขาได้ทำสัญญาแผนการปกป้องนกบนเบิร์ดเปียและโลกมนุษย์ แต่ดอกเตอร์ฮูกไม่รับรอง และพอมาถึงเรื่องฟินิเชีย เขาต้องการแก้แค้นมนุษย์ที่เคยกระทำกับเขาจึงต้องการที่จะปลุกฟินิเชีย เขาเลยลักพาตัวดอกเตอร์ฮูกและเอาเอกสารที่ไขปริศนานี้เรียบร้อย และไม่ให้มาเป็นกรรมการตัดสินในอิคารอสเรซเพื่อกำจัดเสี้ยนหนามของเขา

### กูซึเกะ และ ครอบครัว

เขาเป็นคู่อริกับครอบครัวของกูซึเกะ เนื่องจากคุณพ่อของเขาซึ่งเป็นอธิบดีกรมสิ่งแวดล้อมไม่รับรองสัญญาที่เขาเขียนขึ้นเพื่อปกป้องนก และไม่ให้กูซึเกะมาขัดขวางการแก้แค้นมนุษย์ของเขา เขาจึงตัดสิทธิ์กูซึเกะไม่ให้เป็นสมาชิกหน่วยลาดตระเวนนกอพยพย้ายถิ่นฐาน
คอปเตอร์ไม้ไผ่

* มังงะ
 **ปรากฎครั้งแรก:** | ผู้มาจากโลกอนาคต (ฉบับหนังสือการ์ตูน)

**คอปเตอร์ไม้ไผ่** (タケコプター *take koputā*) หรือ **Hopter** (ฮอปเตอร์) ในฉบับที่ออกอากาศในอเมริกา เป็นของวิเศษของโดราเอมอน ปรากฎแทบทุกๆตอนในเรื่องและยังเอาออกมาใช้บ่อยที่สุด และยังเป็นของวิเศษที่ผู้คนรู้จักกันมากที่สุดเมื่อพูดถึงโดราเอมอน

คอปเตอร์ไม้ไผ่เป็นของวิเศษที่ใช้สำหรับติดบนหัว และจะทำให้ผู้ที่ติดบนบนฟ้าได้

## ลักษณะ

คอปเตอร์ไม้ไผ่เป็นเครื่องมือเครื่องใช้ขนาดจิ๋ว มีรูปร่างเป็นไม้ก้านยาวติดใบพัดสีเหลืองไว้ข้างบน ตรงส่วนท้ายเป็นเครื่องยนต์กลไกที่ติดอยู่ภายใน

## ประวัติ

ประวัติของคอปเตอร์ไม้ไผ่แสดงได้ให้เห็นในตอน โนบิตะล่าโจรปริศนาในพิพิธภัณฑ์ของวิเศษ โดยเล่าว่าคอปเตอร์ไม้ไผ่รุ่นแรกมีขนาดใหญ่มาก เป็นการผสมผสานกันระหว่างใบพัดของเฮลิคอปเตอร์และเครื่องยนต์ขนาดกลาง ในรุ่นแรกจะใช้สวมทั้งตัวและมีสามใบพัด ใบพัดเล็กอีกสอง และใบพัดใหญ่หนึ่งอัน และต่อๆมาก็มีขนาดเริ่มเล็กลงเรื่อยๆ จนมาถึงรุ่นที่สี่ จะเป็นแบบหมวกมีใบพัดติดที่หัว และพัฒนาเรื่อยมาจนมาเป็นคอปเตอร์ไม้ไผ่ในปัจจุบันที่มีขนาดเล็กกระทัดรัดพกพาง่าย

## การใช้งาน

เพียงแค่กดปุ่มที่ฐานของคอปเตอร์ไม้ไผ่ ก็จะสามารถบินได้อย่างอิสระ โดยการเคลื่อนที่บินไปมาว่าจะเลี้ยวไปทางไหน ่ผู้ใช้จะต้องคิดว่าจะเลี้ยวซ้าย เลี้ยวขวา หรือตรงไป เมื่อคิดแล้วมันก็จะพาเลี้ยวไปยังอัตโนมัติ

นอกจากนั้นเมื่อใบพัดหมุนขึ้นจะทำให้แรงโน้มถ่วงของตัวผู้ใช้เป็น 0 จึงทำให้ผู้ที่ใช้มีน้ำหนักที่เบาลง และเคลื่อนไหวบนท้องฟ้าได้อย่างง่ายดาย

## รูปภาพ

### มังงะ

ภาพวาด: โดราเอมอนในคอปเตอร์ไม้ไผ่และเพื่อนๆซ่อมคอปเตอร์ไม้ไผ่ติดคอปเตอร์ไม้ไผ่ตรงไหนก็ได้
### ภาพยนตร์

ภาพการออกแบบคอปเตอร์ไม้ไผ่รุ่นแรกๆ จากตอน พิพิธภัณฑ์ของวิเศษคอปเตอร์ไม้ไผ่รุ่นเก่าคอปเตอร์ไม้ไผ่รุ่นปัจจุบันคอปเตอร์ไม้ไผ่จากตอน สแตนด์บายมีโนบิตะใช้คอปเตอร์ไม้ไผ่ครั้งแรกเริ่มคล่องตัวแล้ว
การ์ดและห่วงแปลงร่าง

* ภาพยนตร์ปี 1998

**การ์ดและห่วงแปลงร่าง** (変身(へんしん)リングとカード *henshin ringu to kādo*) เป็นของวิเศษของโดราเอมอนที่ทำให้กลายเป็นสัตว์ได้

## วิธีการใช้งาน

เลือกการ์ดสัตว์ใน แล้วเสียบตรงที่เสียบของห่วง สวมห่วงตรงส่วนที่ต้องการจะแปลงร่างและกดปุ่ม จะสามารถเป็นสัตว์นั้นๆได้ 15 นาที

## ปรากฏใน

* สัตว์ประหลาดยักษ์บนเกาะร้าง
* โดราเอมอน: ผจญภัยเกาะมหาสมบัติ
ปลาบิน/อนิเมะปี 2005

วันออกอากาศ
 ตอนที่
 ตอนครึ่งหลัง

**ฝูงปลาบินบนท้องฟ้า** (空(そら)とぶさかな Sora to busakana) เป็นหนึ่งในตอนของ อนิเมะปี 2005 เป็นตอนครึ่งแรกของลำดับตอนที่ 308 ว่าด้วยเรื่องการทำให้ปลาในทะเลว่ายน้ำบนท้องฟ้าได้

## เนื้อเรื่อง

วันนี้ซึเนโอะได้พาโนบิตะและชิซุกะไปอวดปลาคาร์ฟที่บ้านของเขา ซึ่งซึเนโอะได้บอกไปว่าปลาที่บ้านเขาเชื่องมาก และยังน่ารักอีกด้วย แถมยังดูถูกทั้งสองที่บ้านของพวกเขาไม่มีบ่อเลี้ยงปลาเป็นของตัวเอง ทำให้โนบิตะโมโห และบอกแม่ว่าอยากจะเลี้ยงปลา แม่ก็บอกว่าถ้าเรื่องปลาล่ะก็มีอยู่แล้ว ทำให้โนบิตะดีใจไปพักใหญ่แต่ก็ต้องเสียดายเพราะปลาที่ว่าคือปลาที่นำมาเตรียมทำอาหาร

จากนั้นโนบิตะจึงไปบอกโดราเอมอน ดังนั้นโดราเอมอนจึงจะจัดการให้ โดยพาโนบิตะไปยังทะเล และได้นำ อาหารสัตว์เลี้ยงสำหรับปลา ออกมา และให้โนบิตะเป็นคนโปรยอาหารเอง และผ่านไปสักพัก ฝูงปลาก็ได้กรูกันขึ้นมาว่ายบนท้องฟ้า และแล้วโนบิตะก็ได้เลี้ยงปลา (ที่บินได้) สมใจอยากเสียที

โนบิตะจึงไปเรียกทุกๆคนมาเพื่อทำการแสดงโชว์ปลาบินได้ของพวกเขา จากนั้นความสนุกจึงได้เริ่มต้นขึ้น แต่ซึเนโอะที่เป็นคนเจ้าเล่ห์อยู่แล้ว จึงได้แอบหยิบอาหารมา จากนั้นก็ได้ฝากอาหารให้กับคุณลุงของซึเนโอะที่กำลังจะขึ้นเรือไป ให้ฝากโปรยอาหารกลางทะเลให้หน่อย เวลาผ่านไปปลาที่ว่าก็มาหาที่บ้านซึเนโอะ แต่ดันเป็นปลาทะเลน้ำลึกซะงั้น และแล้วซึเนโอะก็ต้องอยู่กับปลาพวกนี้ไปตลอด 24 ชั่วโมง

## ตัวละคร

* โดราเอมอน
* โนบิ โนบิตะ
* มินาโมโตะ ชิซุกะ
* โฮเนคาว่า ซึเนโอะ
* ไจแอนท์
* แม่ของโนบิตะ
* แม่ของซึเนโอะ
* คุณลุงของซึเนโอะ

## ของวิเศษที่ใช้ภายในเรื่อง

* อาหารสัตว์เลี้ยงสำหรับปลา
* คอปเตอร์ไม้ไผ่
ควิซ

**ควิซ** (クイズ คุอิสึ) เป็นตัวละครจากโดราเอมอนฉบับภาพยนตร์ ตอน โดราเอมอน: เกาะมหาสมบัติของโนบิตะ เป็นหุ่นยนต์ดูแลเด็กรูปร่างนกแก้ว ซึ่งฟล็อคใช้เป็นหุ่นยนต์คู่กาย

## ลักษณะ

ควิซเป็นหุ่นยนต์ทรงกลมสีแดงรูปร่างนกแก้ว หางเป็นสีฟ้ามครามและปีกเป็นลายเขียวสลับฟ้า เป็นหุ่นยนต์ที่รวบรวมปริศนาคำถามและสิ่งที่พูดออกมาจะมีแต่ปริศนาปัญหาเชาว์

## เรื่องราว

ควิซเป็นหุ่นยนต์ที่พ่อของฟล็อคสร้างขึ้นและให้ฟล็อคใช้เป็นหุ่นยนต์คู่กาย หุ่นยนต์ควิซตัวนี้จะรวบรวมคำถามต่าง ๆ ไว้มากมาย ซึ่งบางครั้งควิซก็มักจะถามปัญหาเชาว์เพื่อบอกใบ้เรื่องราวต่าง ๆ ระหว่างการผจญภัยของพวกเพื่อน ๆ ด้วย

## เกร็ดเล็กน้อย

ในตัวอย่างภาพยนตร์ฉบับแรก เดิมควิซเป็นหุ่นยนต์นกแก้วสีเขียวส้ม ก่อนจะเปลี่ยนมาใช้สีแดงในภายหลัง
นิมเงะ

**นิมเงะ** (ニムゲ *Nimuge*) หรือ **นิมุเกะ** หรือ **แก๊งแมลงสาบ** ปรากฏตัวเป็นตัวร้ายหลักใน โดราเอมอน: ตะลุยดาวต่างมิติ

## ลักษณะ

ชาวนิมเงะเป็นมนุษย์ธรรมดา แต่ปรากฏในคัมภีร์ของชาวดาวสัตว์ว่าเป็นพวกปีศาจเนื่องจากพวกเขาข่มเหงสัตว์เหล่านั้นอยู่ตลอด ต่อมา หลังสงครามนิวเคลียร์ทำให้พวกเขาต้องสวมชุดคลุมเพื่อทำให้สามารถอาศัยอยู่ในดาวที่แร้นแค้นได้

## เรื่องราว

พวกเขาเป็นมนุษย์ธรรมดา ซึ่งต้องอาศัยสัตว์ต่าง ๆ ที่อาศัยร่วมอยู่ด้วยเพื่อการมีชีวิตรอด รวมถึงการทำสงครามและการทำลายสิ่งแวดล้อมบนดาว ทำให้เป็นดาวแห่งความตายที่สิ่งมีชีวิตต่าง ๆ ไม่สามารถอาศัยอยู่ได้ พวกเขาเลยต้องซ่อนตัวอยู่ใต้ซากปรักหักพังนานนับหลายพันปี ต่อมามีนักวิทยาศาสตร์คนหนึ่งได้นั่งยานอวกาศไปยังดาวที่อยู่ข้าง ๆ และเปลี่ยนดาวที่ว่างเปล่าให้เป็นสวรรค์ของพวกสัตว์ และใช้แก๊สไปได้ทุกที่พาสัตว์ไปยังดาวดังกล่าว และปรับตัวกับสภาพแวดล้อมได้ดีเยี่ยมจนมีวิวัฒนาการไปทางมนุษย์

หลังจากปีใหม่ของดาวสัตว์ผ่านไปได้ไม่กี่วัน มีสมาชิกคนหนึ่งของนิมเงะได้สังเกตการณ์ดาวข้าง ๆ ซึ่งเป็นดาวที่เขียวขจีและอุดมสมบูรณ์มาก พวกเขาเลยอยากได้ดาวดวงนั้นมาเป็นของพวกตนเพื่อให้รอดพ้นจากการมีชีวิตที่แร้นแค้น วันต่อมาพวกเขาเลยเปิดฉากโจมตีพวกสัตว์ที่ไม่สามารถต่อกรได้ โดราเอมอนและเพื่อน ๆ จึงต้องมาช่วยเหลือ ระหว่างการโจมตีพวกเขาได้จับตัวโรมิไปด้วย เนื่องจากยานกู้ชีพของโดราเอมอนไม่สามารถไปถึงจุดหมายได้ โนบิตะจึงไปยังดาวของนิมเงะเพื่อล้วงข้อมูลและนำตัวโรมิกลับมาในคืนนั้น ส่วนคนอื่น ๆ วางแผนการรบที่จะเกิดขึ้นในวันต่อมา

วันต่อมาโดราเอมอนและเพื่อน ๆ ช่วยพวกสัตว์ในการต่อสู้กับนิมเงะ และเนื่องจากเมื่อคืนก็มีสายลับตำรวจของสหพันธรัฐ นิมเงะจึงถูกจับกุมในที่สุด โดยตำรวจสหพันธรัฐก็คือกลุ่มมนุษย์ที่เคยอาศัยอยู่บนดาวดวงเดียวกับพวกนิมเงะ แต่ได้ก่อร่างสร้างตัวบนดาวดวงใหม่ เหลือแต่พวกนี้ที่ยังไม่สามารถละทิ้งความฝันได้

## เกร็ดเล็กน้อย

* ในฉบับอนิเมชั่นได้มีการเปิดเผยหน้าตาของหัวหน้านิมเงะ ซึ่งในมังงะไม่มี
คุณพ่อของไจแอนท์

## คุณพ่อของไจแอนท์โกดะ ซาสุเกะ

* อนิเมะปี 2005
* อนิเมะปี 1979
* อนิเมะปี 1973
* มังงะ

**คุณพ่อของไจแอนท์** (ジャイアンの父) หรือ **โกดะ ซาสุเกะ** (剛田小助) ในอนิเมะปี 1973 เป็นพ่อของโกดะ ทาเคชิ (ไจแอนท์) และโกดะ ไจโกะ

## ลักษณะ

เช่นเดียวกับภรรยา เขาเป็นผู้ชายที่แข็งแรงมาก ตัวสูงใหญ่ แต่ตรงกันข้ามในอนิเมะปี 1973 ที่ตัวเตี้ยและอ่อนแอ

## เรื่องราว

เขาจะปรากฏอยู่ไม่กี่ตอน ในตอนร้อยคะแนนสักครั้งในชีวิต เขาเห็นผลสอบของไจแอนท์แล้วร้องไห้ที่ไจแอนท์ไปโกงคนอื่นเพราะปกติเขาจะได้คะแนนห่วยแตก แต่นี่ได้มา 100 คะแนนเต็ม จากนั้นเขาลงโทษไจแอนท์ที่ไปโกงเขามา สุดท้ายไจแอนท์คืนดินสอคอมพิวเตอร์ให้โดราเอมอน

ในตอนโกหกที่เป็นจริงในฉบับมังงะ ไจแอนท์อวดว่าพ่อของเขาฟันไม้กระดานขาดได้ โนบิตะเลยโม้ไปว่าพ่อของเขาทุบหินก้อนใหญ่ให้แตกได้ ทุกคนเลยมาหาที่บ้าน (คุณพ่อทำไม่ได้หรอก) โดราเอมอนเห็นโนบิตะกำลังแย่เลยเอาปากนกโกหกให้โนบิตะเพื่อให้คุณพ่อของเขามาต่อยหินจริง ๆ เมื่อเห็นแล้วไจแอนท์ไปเรียกคุณพ่อให้มาดวลซูโม่กับพ่อของโนบิตะ โนบิตะเลยโกหกให้คุณพ่อของเขาชนะซูโม่ ซึ่งปกติไม่มีใครเอาชนะซูโม่พ่อของไจแอนท์ได้เลย

## ความสัมพันธ์

### คุณนายโกดะ

ปกติแล้วคุณพ่อของไจแอนท์ปรากฏตัวไม่บ่อยนักแต่ทั้งสองก็มีความสัมพันธ์อันดีมากและออกไปเที่ยวอยู่บ้าง

### โกดะ ทาเคชิ

เขาค่อนข้างใจดีกับไจแอนท์แต่โมโหมากถ้าเขาทำในสิ่งอันไม่สมควร เช่น โกงข้อสอบ (ในตอนร้อยคะแนนสักครั้งในชีวิต)

### พ่อของโนบิตะ

พ่อของไจแอนท์มักจะโดนนินทาว่าอ่อนแอกว่าพ่อของโนบิตะ ดังนั้นเขาจึงเลยต้องไปแข่งซูโม่กับพ่อโนบิตะ (ในตอนเครื่องเปลี่ยนเท็จเป็นจริง)

## เกร็ดเล็กน้อย

* คุณพ่อของไจแอนท์ปรากฏตัวไม่ค่อยบ่อยนัก
* ในอนิเมะปี 1973 เขาตัวเตี้ยและอ่อนแอไม่เหมือนกับภาคอื่น ๆ และมีชื่อว่า **โกดะ ซาสุเกะ**
ปีนี้ปีหนูนะ! โดราเอมอน/อนิเมะปี 2005 (รีเมค)

วันออกอากาศ
 ตอนที่
 ตอนก่อนหน้า

**ปีนี้ปีหนูนะ! โดราเอมอน** (ネズミ年(どし)だよ！ドラえもん) เป็นหนึ่งในตอนของ อนิเมะปี 2005 ออกอากาศเมื่อวันที่ 28 ธันวาคม 2019

## เรื่องราว

โนบิตะและทุกคนมีอารมณ์ที่แจ่มใสในช่วงปีใหม่ปีหนู แต่โดราเอมอนกลับไม่รู้สึกเช่นนั้น พอบอกไปก็ถูกหัวเราะเยาะ เมื่อกลับเข้าไปในตู้เก็บที่นอนก็เจอหนูจนคลั่ง เอาระเบิดทำลายล้างโลกออกมาจนโนบิตะต้องเบรค ต่อมาโนบิตะบอกให้โดราเอมอนเอาชนะความกลัวได้ เริ่มแรกโดราเอมอนเอาไม้ผลัดส่งต่อโรคขยาดออกมาเพื่อเอาความกลัวนั้นไปใส่คนอื่น โนบิตะไม่โอเคเพราะทำแบบนี้มันขี้ขลาด โดราเอมอนเลยเอายารักษาโรคขยาดสไตล์สปาร์ตาออกมา เพื่อให้กลัวมากขึ้น ปลดปล่อยสิ่งที่กลัวออกมาให้หมด โนบิตะบังคับให้โดราเอมอนกินยากนี้ และโดราเอมอนแตะตัวโนบิตะเพื่อส่งต่อโรคขยาดไป 24 ชั่วโมง ต่อมาคุณอาโนบิโร่มาหาที่บ้าน ทั้งสองลงไปชั้นล่างเพื่อรับแต๊ะเอีย แต่ขาโนบิตะไม่ยอมลงไป จนมาถึงห้องรับแขก โนบิตะเห็นคุณอาแล้วกลัวหัวหดขึ้นไปบนห้องเพราะคุณอาเกิดปีหนู ต่อมามีพนักงานส่งของมาส่งของที่บ้าน โนบิตะรู้ว่าหนูตัวใหม่กำลังจะเข้ามา แม้พนักงานคนนี้จะเกิดปีลิง แต่ชื่อของเขาคือ 練住(ネズミ)　太郎(タロウ) (*เนสุมิ ทาโร*) ซึ่งพ้องเสียงกับคำว่า 鼠　ที่แปลว่าหนู จากนั้นโนบิตะหนีออกไปนอกบ้านเพราะเจอหนูที่ห้อง ต่อมาโนบิตะมาเจอซึเนะโอะและครอบครัว ทีลูกธนูมีแท็กรูปหนู ทำให้เขาหนีไป ต่อมาเจอนักเรียนมัธยมต้นหลายคน ซึ่งนักเรียนมัธยมต้นเรียกว่า 中学生(ちゅうがくせい) *chuugakusei* อ่านเหมือนกับคำอุทานว่าหนู (ちゅう *chuu*) ต่อมาเจอป้ายร้านอาหารจีน (中華料理(ちゅうかりょうり) *chuukaryouri*) จากนั้นเห็นโปสเตอร์รูปหนูใกล้ ๆ เต็มไปหมด ที่บ้าน โดราเอมอนขจัดความกลัวหนูออกไปได้หมดเพราะส่งต่อโรคขยาดไปให้โนบิตะแล้ว ตอนที่คุณลุงโนบิโร่จะกลับ ทุกคนตกใจที่โดราเอมอนเอาหนูมาเลี้ยงที่บ้าน ส่วนโนบิตะไปยังลานเล่นว่าว และเห็นว่าวรูปหนูเลยรีบวิ่งหนี ส่วนที่บ้าน โดราเอมอนเล่นกับหนูแต่ถูกคุณแม่สั่งให้ไปทิ้ง ทางโนบิตะ มาเจอชิซุกะ และชิซุกะเอาตุ๊กตาจิมปุยมาให้ดู เขาเลยสลบไปเลย และชิซุกะมาตามโดราเอมอนว่าโนบิตะเป็นลมหมดสติและให้พากลับบ้าน โนบิตะเข้าใจความรู้สึกของคนที่กลัวแล้วว่าเป็นอย่างไร

เช้าวันต่อมา ฤทธิ์ไม้ผลัดส่งต่อโรคขยาดหมดแล้ว โนบิตะได้รับ ส.ค.ส. จำนวนมาก และไม่กลัวแล้ว แต่พอโดราเอมอนเห็นกลายเป็นกลัวเหมือนเดิม

## ตัวละคร (เรียงลำดับการปรากฏตัว)

* โนบิ โนบิตะ
* โดราเอมอน
* โนบิ ทามาโกะ, โนบิ โนบิสุเกะ และ โนบิ โนบิโร่
* โฮเนคาว่า ซึเนโอะ, คุณแม่ของซึเนโอะ และ คุณพ่อของซึเนโอะ
* นักเรียนมัธยมต้น
* ประชาชนที่มาเล่นว่าว และ โกดะ ทาเคชิ
* มินาโมโตะ ชิซุกะ

## ของวิเศษที่ใช้

* ไม้ผลัดส่งต่อโรคขยาด
* ยารักษาโรคขยาดสไตล์สปาร์ตา

## เกร็ด

* นี่เป็นหนึ่งในตอนส่วนน้อยที่ไม่ได้ใช้ภาพเปิดตอน (Title Card) เหมือนกันกับฉบับมังงะ
การสำรวจครั้งยิ่งใหญ่ของ โดราโดร่าปอมโปโกะ

วันออกอากาศ
 ชื่อภาษาญี่ปุ่น
 ชื่อภาษาไทย
 ตอนที่
 ตอนกลาง

**การสำรจครั้งยิ่งใหญ่ของ โดราโดร่าปอมโปโกะ** (ドラドラポンポコ大捜査 Doradoraponpoko dai sōsa) เป็นหนึ่งในตอนของ อนิเมะปี 2005 เป็นตอนครึ่งแรกของลำดับตอนที่ 477 ว่าด้วยเรื่องการตามหาน้องสาวที่หายไปของตัวทานูกิ

## เนื้อเรื่อง

พักหลังทานูกิเริ่มมาอาศัยอยู่ในเมืองมากขึ้น และเมื่อคืนก่อนซึเนโอะก็ได้เห็นตัวทานูกิแอบเข้ามากินอาหารแมวที่บ้านของเขา ซึเนโอะและไจแอนท์จึงได้วางแผนจะจับตัวทานูกิ แต่ก็ได้โดราเอมอนห้ามไว้ ซึ่งต่อมาโดราเอมอนก็ได้ใช้ หูฟังภาษาสัตว์ เพื่อสื่อสารกับทานูกิ จึงได้รู้ว่าทานูกิตัวนั้นกำลังตามหาน้องสาวของเขาอยู่ ทานูกิตัวนั้นจึงขอร้องโดราเอมอนให้ช่วยตามหาน้องสาวของเขาให้หน่อย

วันรุ่งขึ้นโดราเอมอนจึงออกตามหาตามสัญญา โดยใช้ ไม้เท้าตามหาคนหาย เพื่อใช้ตามหาน้องสาวของทานูกิ แต่ไม่ว่าจะไปที่ไหนก็ไม่เจอเลย

วันถัดมาโดราเอมอนจึงไม่ยอมแพ้ ออกตามหาไปเรื่อยๆ จนตกเย็นแล้วก็ไม่เจอ แต่แล้วพวกเขาก็ได้พบกับทานูกิขนฟูฟ่องกำลังกินอาหารอยู่ที่สวนในบ้านของซึเนโอะ แต่ก็ต้องพลาดท่าถูกพวกซึเนโอะจับตัวเข้าจนได้ จนโดราเอมอนต้องใช้ของวิเศษสะกดจิตพวกซึเนโอะให้คิดว่าตัวเองเป็นตัวทานูกิ

และแล้วทั้งสองพี่น้องก็ได้เจอกัน โดราเอมอนจึงได้บอกลาพวกเขาเป็นครั้งสุดท้าย แต่แล้วเช้าวันต่อมาก็ได้พบกับทานูกิตัวนี้อีกครั้ง พร้อมกับน้องสาวที่ล่าหนูมาให้เป็นของฝากกับโดราเอมอน เมื่อได้เห็นโดราเอมอนจึงตกใจและไล่ให้ทั้งสองตัวกลับภูเขาไป

## ตัวละคร

* โดราเอมอน
* โนบิ โนบิตะ
* มินาโมโตะ ชิซุกะ
* โฮเนคาว่า ซึเนโอะ
* โกดะ ทาเคชิ
* พี่ชายทานูกิ
* น้องสาวทานูกิ
* คุณป้าทะนุขิ

## ของวิเศษที่ใช้ภายในตอน

* หูฟังภาษาสัตว์
* ไม้เท้าตามหาคน
* ทานูกิ (ของวิเศษ)

## เกร็ดเล็กน้อย

* ตอนนี้เป็นเนื้อเรื่องใหม่ ไม่เคยปรากฎในฉบับหนังสือการ์ตูนมาก่อน
กอราโด้

**กอราโด้** (ゴラド) เป็นตัวละครจากตอน โนบิตะมหัศจรรย์ดินแดนแห่งสายลม เป็นลูกไต้ฝุ่นที่เป็นส่วนหนึ่งของมาฟูก้าเช่นเดียวกับฟูโกะ แต่มีจิตใจโหดเหี้ยม

## เรื่องราว

อูรันด้าใช้เวทมนตร์สร้างสัตว์ประหลาดวายุนั่นก็คือมาฟูก้า แต่โนอาจินใช้ดาบอาญาสิทธิ์ฟันมาฟูก้าขาดเป็น 3 ส่วน ซึ่งสองส่วน (ฟูโกะและกอราโด้) ถูกฝังไว้พร้อมกับร่างของอูรันด้า ส่วนที่สามถูกปิดผนึกไว้ที่เกาะหัวมังกร แต่ทว่าเผ่าสลาตันไปพบสุสานนี้เข้าทำให้ไข่ทั้งสองฟองลอยไปไกล แต่ของกอราโด้ไปตกในบ่อน้ำในหมู่บ้านสายลม ส่วนร่างอูรันด้าไปสิงหมาป่าและถ่ายทอดไปยังซึเนะโอะทีหลัง ส่วนเตมูจินไปฟักไข่กอราโด้โดยบังเอิญ ทำให้ซึเนะโอะสามารถจับตัวกอราโด้ได้ง่าย ๆ

วันต่อมาโนบิตะและเพื่อน ๆ ต่อสู้กับซึเนะโอะเพื่อรักษาฟูโกะไว้ แต่ก็ไม่สำเร็จ แถมกระเป๋าสี่มิติถูกสตอร์มขโมยไปด้วย แต่ว่าวโดราเอมอนยังอยู่ คืนนั้นโดราเอมอน โนบิตะ ชิซุกะ และเตมูจินแอบเข้าไปในฐานทัพของเผ่าสลาตันที่กำลังฉลองชัยชนะ ทุกคนสามารถรอดออกมาได้จากไจแอนท์ซึ่งปลอมตัวเป็นเผ่าสลาตันด้วย ส่วนโนบิตะเจอฟูโกะทำให้สามารถพาหนีมาได้ แต่ไปเจอพายุหิมะที่ด้านหลังภูเขาเข้า แต่โชคดีที่ยากุ เทพสิงขร สามารถช่วยได้ทัน แต่ต่อมาฟูโกะก็ถูกเผ่าสลาตันจับตัวไปอีก (ซึเนะโอะสั่งกอราโด้ให้ไปชิงตัวมา ทำให้รู้ว่ากอราโด้ใจคอโหดเหี้ยมมากที่ทำให้ฟูโกะสลบได้) และไปเกาะหัวมังกรทันที ส่วนชาวสายลมตามไปหลังจากที่ได้รับรู้เรื่องที่โนบิตะได้ยินจากยากุมาเล่าแล้ว โนบิตะและเพื่อนๆ สามารถช่วยฟูโกะเอาไว้ได้แต่ซึเนะโอะดึงดาบไปเรียบร้อยแล้ว และอูรันด้าที่หลุดร่างก็ร่ายคาถาให้มาฟูก้าตื่น ทำให้ฟูโกะและกอราโด้ถูกรวมเข้าไปด้วย ไม่มีใครทำอะไรมาฟูก้าได้แต่โนบิตะใช้ดาบอาญาสิทธิ์ฟันมาฟูก้าลงได้ และฟูโกะก็แยกออกไป แต่กอราโด้กับไข่สีแดงยังคงรวมกันอยู่ได้!!! และความอำมหิตเพิ่มมากขึ้นด้วย เมื่อเห็นแบบนี้ฟูโกะจึงใช้พลังของตัวเองกำจัดมาฟูก้าด้วย แม้จะต้องเสียสละชีวิตตัวเองก็ตาม

## เกร็ดเล็กน้อย

* ชื่อ "กอราโด้" อาจจะมาจากคำว่า "ทอร์นาโด"
* ชื่อกอราโด้ไม่เคยถูกกล่าวถึงเลยในภาพยนตร์
ชุดสำรวจขั้วโลก

**ชุดสำรวจขั้วโลก** (極地探検スーツ) เป็นของวิเศษที่ปรากฎตัวเฉพาะในตอน โดราเอมอน: คาชิ-โคชิ การผจญภัยขั้วโลกใต้ของโนบิตะ เป็นของวิเศษชิ้นสำคัญของเรื่อง โดยมาในรูปแบบชุดกันหนาว เมื่อสวมใส่แล้วชุดจะปรับอุุณหภูมิให้พอเหมาะ และไม่ลื่นจากน้ำแข็งได้อีกด้วย

## ลักษณะ

ชุดสำรวจขั้วโลกจะมาในรูปแบบลูกบอลคละสี โดยในลูกบอลบรรจุเป็นชุดสำรวจขั้วโลกอยู่ ซึ่งมีมากมายหลายสี พร้อมกับปลายขนซึ่งเอาไว้ดึงเพื่อให้ชุดออกมา

## การใช้งาน

ดึงปลายขนจากลูกบอล ชุดก็จะโผล่ออกมา โดยชุดจะมาในรูปแบบชุดกันหนาวแบบมิดชิด ซึ่งเมื่อสวมใส่แล้วชุดจะปรับอุณหภูมิให้เหมาะสม อีกทั้งยังเดินบนน้ำแข็งได้อย่างสบายและไม่ลื่นอีกด้วย

## รูปภาพ

ชุดสำรวจขั้วโลกของชิซุกะชุดสำรวจขั้วโลกของโนบิตะและโดราเอมอนเพื่อนๆในชุดสำรวจขั้วโลก
จรวดไปปิคนิคบนอวกาศ

**จรวดไปปิคนิคบนอวกาศ** (宇宙ピクニックロケット　Uchū pikunikkuroketto) เป็นหนึ่งในของวิเศษที่ปรากฎในตอน ไปปิคนิคบนดาวอังคาร เป็นของวิเศษประเภทจรวด อยู่ใน ชุดปิคนิคบนอวกาศ ใช้สำหรับเดินทางไปยังดาวเคราะห์บนอวกาศ

## ลักษณะ

เป็นจรวดทรงยาวสีขาวและแดง ภายในมีห้องควบคุม นั่งได้ 5 คน

## การใช้งาน

สำหรับของวิเศษชิ้นนี้ เพียงแค่นำออกมาจากชุดปิคนิคอวกาศ แล้ววางลง มันก็จะขยายใหญ่โดยอัตโนมัติ จากนั้นก็สามารถเข้าไปควบคุมจรวด ให้เดินทางไปยังอวกาศได้เลย
กอนสะ

**กอนสะ** (ゴンザ) เป็นตัวละครเสริมที่ปรากฎในตอน โดราเอมอน: เกาะมหาสมบัติของโนบิตะ เป็นพนักงานที่ทำงานอยู่ในร้านอาหารของมาเรีย

## ลักษณะ

กอนสะเป็นตัวละครชายรูปร่างสูงใหญ่มีกล้าม ไว้หนวดเครายาว เป็นคนที่เงียบขรึมและไม่ค่อยพูดจาเท่าไหร่

## เรื่องราว

กอนสะทำงานอยู่ภายในร้านอาหารของมาเรีย และมักจะเขินอายเวลาที่โดนมาเรียสั่งให้ทำงาน
จักรพรรดิยาโดริ

**จักรพรรดิยาโดริ** (ヤドリ天帝) เป็นผู้นำของยาโดริ ซึ่งต้องการที่จะยึดครองกาแล็คซี่ทางช้างเผือกที่เต็มไปด้วยสิ่งมีชีวิตอุดมปัญญา

## เรื่องราว

จักรพรรดิยาโดริต้องการที่จะยึดครองจักรวาลแห่งนี้ เมื่อมาถึงกาแล็คซี่ทางช้างเผือกที่เต็มไปด้วยสิ่งมีชีวิตอุดมปัญญาก็ลงจอดสร้างฐานทัพที่ดาวเคราะห์น้อยดวงหนึ่งที่สุดขอบกาแล็คซี่ เมื่อรถไฟปริศนามาถึงบริเวณใกล้เคียง นั่นคือดรีมเมอร์แลนด์ จักรพรรดิก็เริ่มปล่อยลูกสมุนไปเข้าสิงร่างมนุษย์ ซึ่งคนแรกที่เข้าสิงคือแอสตัน และได้ปล่อยยาโดริออกมาเต็มไปหมดและหนึ่งในนั้นไปเข้าสิงพนักงานหอควบคุมของดรีมเมอร์แลนด์ ทำให้ต่อมาเกิดเรื่องวุ่นวายขึ้น คนจำนวนมากถูกยาโดริเข้าสิง แต่นายตรวจตั๋วและคุณบอมยังปลอดภัยจึงเอารถไฟหนีออกมาจากดรีมเมอร์แลนด์ แต่สุดท้ายไม่มีเชื้อเพลิงทำให้รถไฟตกลงสู่ดาวต้องห้าม ระหว่างนั้นก็ได้พบจุดอ่อนของยาโดริ นั่นคือ สบู่ หลังจากที่ไจแอนท์เอาหัวรถจักรได้สำเร็จและพบดอนกับเจนทุกคนก็ออกจากดาวต้องห้าม แต่ทว่ายาโดริซึ่งมาพร้อมกับยานของจักรพรรดิที่มีรูปร่างคล้ายเรือโจรสลัดก็จับคลื่นจากรถไฟได้ เมื่อเห็นรถไฟก็ยิงให้ตก จากนั้นรถไฟไปจอดฉุกเฉินที่ดาวนั้นและทำให้ทุกคนที่โดนยาโดริเข้าสิงกลับเป็นเหมือนเดิม จักรพรรดิเจ็บใจมากและไม่ยอมให้ถูกกระทำฝ่ายเดียวเลยไปเข้าสิงร่างหุ่นจากดรีมเมอร์แลนด์เพื่อบี้ทุกคน ทุกคนหลบกันหมดยกเว้นโนบิตะ จากนั้นทั้งสองก็ดวลกัน ซึ่งโนบิตะสามารถยิงจักรพรรดิให้ตกด้วยสบู่ทำให้ยาโดริที่เหลือหนีไป
Birthday

**Birthday**

**Birthday** (バースデイ) หรือชื่อไทย วันเกิด เป็นเพลงปิดประกอบภาพยนตร์เรื่อง โดราเอมอน: ไดโนเสาร์ตัวใหม่ของโนบิตะ ขับร้องโดยวง Mr. Children โดยเป็นเพลงที่อยู่ในอัลบั้มซิงเกิ้ลลำดับที่ 38 ของวง Birthday / Kimi to Kasaneta Monologue ที่มีเพลง Kimi to Kasaneta Monologue เป็นเพลงรอง โดยอัลบั้มเพลงวางจำหน่ายในวันที่ 4 มีนาคม 2020 และขึ้นชาร์ตเป็นอันดับ 2 ของ Oricon single chart

## เนื้อเพลง

shibaraku shite kizuitan da honmono datte

atsuku natte hiyakashite tocchirakatte

shabon tama ga kuratta you ni hajikete kierun janai?

sou omotteta kasoku do wo yurumete kita

kimi ni datte futatsu no chicchai kiba ga atte

hitotsu wa kako hitotsu wa mirai ni kamitsukya ii

rekishi nanka wo manabu yori tokiakasanakucha na

nige mo kakure mo dekinu ima wo

It's my birthday

kienai chiisana honoo wo

hitotsu hitotsu fuyashi nagara

kokoro no hi wo sotto furuwashite

nando datte boku wo kurikaesu yo

sou itsudatte It's my birthday

"hitei shika dekinai nante kodomo da shi ne" tte

de, kitai sareta kotae wo hakichirakashite

muishiki ga satotta doori boku wa boku de shika nai

ikutsu ni natte mo kawarenakute

It's my birthday

nomikonda ikutsu mo no ikari wo

hitotsu hitotsu hitei shinagara

kaze ni notte kibou e hitottobi

yagate suteki na omoide ni kawaru yo

sou itsudatte It's my birthday

It's your birthday

mainichi ga dareka no birthday

hitori hitori sono inochi wo

tatae nagaa kyou wo iwaitai

soshite kimi to issho ni utaou

itsudatte sou

It's my birthday

kienai chiisana honoo wo

hitotsu hitotsu fuyashi nagara

kokoro no hi wo sotto furuwashite

nando datte boku wo kurikaesu yo

sou itsudatte It's my birthday

sou itsudatte It's your birthday

## เนื้อเพลงไทย

ยามที่พบเธอ ฉันจึงได้รู้ ว่ามันเป็นความจริง

มันอาจจะต้องร้อน อาจจะต้องหนาว และอาจจะต้องเศร้า

ราวกับฟองสบู่ที่ยังล่องลอย จะไม่แตกหรือเลือนลางจางหาย

ฉันว่าควรคิดให้ช้าลง เผื่อเราได้เตรียมพร้อม

สองเขี้ยวน้อย ๆ ที่ริมฝีปากของเธอนั้นมันตั้งตรง

เขี้ยวหนึ่งคือวันวานเขี้ยวหนึ่งมีอนาคต ที่แสนกว้างไกล

เราคงต้องทำความเข้าใจไว้ให้ดี ประวัติศาสตร์ไม่อาจเปลี่ยนแปลง

จะหลีกหนีให้ไกลเท่าไหร่ มันคงเป็นไปไม่ได้

It's My Birthday ด้วยแสงแห่งเทียน นั้นจะต้องไม่ดับลงไป

ในตอนนี้ เราถือมันเอาไว้ แล้วสั่นไหว ดวงใจ เราไม่ให้ต้องแห้งเหี่ยว

ไม่ว่ากี่ครั้ง เราจะเริ่มใหม่ไม่เปลี่ยนแปลง

เช่นนี้เรื่อยไป It’s My Birthday

บางครั้งคนเยาว์ก็ยังสามารถปฏิเสธความเป็นจริง

เลือกทางที่ดูดี ที่แสนจะสดใส และไม่มีพิษภัย

ยามที่หลับตาลงจึงได้รู้ตัวดี ว่าแท้จริงตัวเรานั้นเป็นใคร

ไม่สำคัญสักเท่าไร แค่ต้องยอมรับมัน

It's My Birthday กลืนกินโกรธา ให้สลายหายไม่หลงเหลือ

เพราะในตอนนี้ เรามาร่วมเป่าเทียน กระโดดไปพร้อมกัน มุ่งสู่แสงเปี่ยมความหวัง

เก็บความทรงจำ ที่งดงาม ไว้ให้สุดใจ

แบบนี้เรื่อยไป It’s My Birthday

It's Your Birthday เป็นของบางคน ไม่ต้องกังวล Birthday

อยากฉลองกันเลยในวันนี้ ก่อนที่ชีวิตที่มีจะดับไป

มาร่วมขับขาน บทเพลงนี้ไปพร้อมกัน

เป็นเช่นนั้น เรื่อยไป

It's My Birthday ด้วยแสงแห่งเทียน นั้นจะต้องไม่ดับลงไป

ในตอนนี้ เราถือมันเอาไว้ แล้วสั่นไหว ดวงใจ เราไม่ให้ต้องแห้งเหี่ยว

ไม่ว่ากี่ครั้ง เราจะเริ่มใหม่ไม่เปลี่ยนแปลง

เช่นนี้เรื่อยไป It’s My Birthday

แบบนี้เรื่อยไป It's Your Birthday
คนที่ไม่เอาไหนยิ่งกว่าฉันมาแล้ว/อนิเมะปี 2005

วันออกอากาศ
 ตอนที่
 ตอนก่อนหน้า

**คนที่ไม่ได้เรื่องกว่าฉันมาถึงแล้ว** (ぼくよりダメなやつがきた) เป็นหนึ่งในตอนของ อนิเมะปี 2005 เป็นตอนครึ่งแรกของตอนลำดับที่ 134 ออกอากาศเมื่อวันที่ 18 กรกฎาคม 2008

## เนื้อเรื่อง

ที่โรงเรียน ทุกคนได้ยินข่าวว่าจะมีนักเรียนใหม่เข้ามาร่วมเรียนด้วย ทุกคนจินตนาการความสามารถต่าง ๆ นานา จนคุณครูเปิดตัวนักเรียนคนนั้น ชื่อว่า **ทาเมะ** เมื่อเขากล่าวสวัสดีหนังสือเรียนของเขาหล่นออกมาจากเป้มากองที่โต๊ะของโนบิตะเนื่องจากไม่ได้ปิดซิป และเมื่อโนบิตะได้ทำความรู้จักก็ดีใจกลับบ้านและเล่าเรื่องของทาเมะให้โดราเอมอนฟัง ในวันนั้นเองโนบิตะได้ชวนเขามาทำการบ้านที่บ้าน โดยระหว่างทำการบ้านด้วยกันโนบิตะเห็นว่าทาเมะทำการบ้านช้าและทำผิด จากนั้นนำสมุดการบ้านไปให้คุณแม่เปรียบเทียบว่าของใครทำถูกต้อง หลังจากนั้นโนบิตะทำการบ้านไปหาวไปแต่ทาเมะทำด้วยความคร่ำเคร่ง เมื่อทาเมะถามเขาได้แสดงตวามรำคาญและเลิกทำ จากนั้นชวนไปเล่นข้างนอกทั้งที่การบ้านยังเหลืออีกเยอะ เขาวิ่งแข่งกับทาเมะโดยมีชิซุกะเป็นกรรมการ ซึ่งโนบิตะชนะ เล่นเกมเขาก็ชนะอีก โนบิตะเลยตั้งใจจะเป็นเพื่อนกับทาเมะไปตลอดเพราะทำอะไรก็ชนะไปหมด (ปกติเล่นกับคนอื่นแพ้ตลอด) วันต่อมาโนบิตะและทาเมะลืมตำราเรียนทำให้ต้องออกไปยืนหน้าห้อง ระหว่างที่ยืนโนบิตะขอให้ทาเมะช่วยสอบได้ 0 คะแนนกับลืมของเป็นเพื่อนไปตลอด แต่ทาเมะไม่ยอม หลังเลิกเรียนไจแอนท์และซึเนะโอะชวนโนบิตะไปเล่นเบสบอลโดยเป็นนัดสำคัญ ถ้าแพ้จะโดนตีก้น 30 ที เขาเลยส่งทาเมะไปเล่นแทน เมื่อกลับมาถึงบ้านโดราเอมอนเห็นพฤติกรรมที่ไม่ดีของโนบิตะที่มีต่อทาเมะจึงนำเครื่องฉายวิดีโอสลับตัวมาเปิดให้โนบิตะดู ซึ่งเป็นภาพกิจกรรมทั้งหลายของโนบิตะและทาเมะ โดยเปลี่ยนตัวละครให้ทาเมะเป็นโนบิตะ และโนบิตะเป็นซึเนะโอะ เมื่อดูกิจกรรมที่ผ่านมาทั้งหลายที่มีการสลับตัว โนบิตะสำนึกผิดและไปรับหมัดจากไจแอนท์แทนทาเมะเพื่อแสดงความรับผิดชอบที่ส่งทาเมะไปทำให้ทีมแพ้ ถึงแม้จะเจ็บแต่เขาก็ดีใจที่ได้ปกป้องทาเมะไว้ เวลาต่อมา ทาเมะต้องย้ายโรงเรียนอีกครั้ง จึงมาบอกลาโนบิตะที่เป็นผู้ที่ให้ความเป็นเพื่อนกับเขามากที่สุด ทั้งทำการบ้าน เล่นกีฬาด้วยกัน และช่วยปกป้องจากเพื่อนที่เกเร และจะไม่ลืมโนบิตะ

## ตัวละคร

* โนบิ โนบิตะ, โกดะ ทาเคชิ และ โฮเนคาว่า ซึเนะโอะ และนักเรียนร่วมชั้นเรียนคนอื่น ๆ
* คุณครู
* โดราเอมอน
* ทาเมะ
* โนบิ ทามาโกะ
* มินาโมโตะ ชิซุกะ
* โนบิ โนบิสุเกะ
Being with Arcana

## What they are

Beings with Arcana are living beings with Arcana. Most are in the World of Arcana and are purebloods, but since some Beings found their way into other worlds, their children are Mixed Blood. They may control the Arcana of Fire, Arcana of Wind, Arcana of Water, Arcana of Ice, Arcana of Earth, Arcana of Lightning or one of the many more.

Beings with Arcana may not marry those with different Arcana, or their children will naturally end up dying. This natural rule was broken in Shiro; the Snow - Haired Icy - Eyed Specialist's case, and surprised his 'father', the King of Etaremeth. It is later revealed that Shiro is actually a pureblood, which is the reason that he had survived infancy.

Most dying Beings, in a rather uneasy way, gain eyes a dull, muddy gray or slit pupils. It is used (normally by Beings with Arcana) to confirm the death of any opponents with Arcana when fighting.

This is the reason Beings check their opponent's eyes before fighting; to make sure the enemy's eyes are not a natural gray so they will be able to know that s/he is dead. Although gray eyes are abnormal, they do occur, and most Beings with Arcana know that very well, so they are cautious around gray - eyed opponents with Arcana.

## What they can do

Beings with Arcana are able to defy normal physics, and many possess the ability to jump from building to building, climb up buildings, or survey anything simply by looking down on it from a high location. Their abilities vary depending on their [Arcana.

Most are immune to Arcana that is the same as their own. But that does not mean that the attacks are harmless. Most Beings with Arcana do not get along with each other, with the exception of kin.
นาฬิกาหยุดเวลา

**นาฬิกาหยุดเวลา (**ストップウォッチ Sutoppu U~otchi) เป็นของวิเศษที่ปรากฎในหลายๆตอน เมื่อใช้แล้วจะสามารถหยุดเวลาบนโลกได้

## ลักษณะ

เป็นของวิเศษลักษณะเหมือนนาฬิกาจับเวลาทั่วๆไป หากกดปุ่มจะทำให้เวลาบนโลกหยุด

## การใช้งาน

เป็นของวิเศษที่สามารถหยุดเวลาได้ทำให้ไม่มีใครสามารถขยับได้ในการหยุดครั้งแต่ถ้าเอาตัวนาฬิกาไปแตะใครสักคนที่อยู่ในการหยุดของเวลาก็สามารถทำให้คนคนนั้นขยับในการหยุดของเวลาได้

## ปรากฎในตอน

### มังงะ

* นาฬิกาขอเวลานอก
* ก้านเลื่อนสิ่งของ

### ภาพยนตร์

* โดราเอมอน: ท่องแดนญี่ปุ่นโบราณ
* โดราเอมอน: โนบิตะกับตำนานยักษ์พฤกษา
* โดราเอมอน: โนบิตะกำเนิดประเทศญี่ปุ่น 2016
ปริศนาพีระมิดอันลึกลับ!? ผจญภัยในอียิปต์

วันออกอากาศ
 ชื่อภาษาญี่ปุ่น
 ชื่อภาษาไทย
 ตอนที่
 ตอนก่อนหน้า

**ปริศนาพีระมิดอันลึกลับ ผจญภัยในอียิปต์** (謎のピラミッド エジプト大冒険 Nazo no piramiddo Ejipputo Daibouken) เป็นหนึ่งในตอนของ อนิเมะปี 2005 เป็นตอนพิเศษเนื่องในโอกาสวันเกิดของโดราเอมอนประจำปี 2017 เป็นตอนที่เกี่ยวกับการผจญภัยในอียิปต์เมื่อพันปีก่อนคริสตกาล

## เรื่องราว

โนบิตะได้ฟังเรื่องราวของอียิปต์ และขุมทรัพย์ที่ซ่อนอยู่ในพีระมิด เพื่อนๆจึงมุ่งหน้าออกตามหาสมบัติที่ยังไม่เคยมีใครค้นพบ!
ตอนที่เครื่องหาพิกัดสมบัติดังขึ้น ที่ตรงนั้นได้มีสุสานของเหล่ากษัตริย์ฝังอยู่ เลยใช้เข็มขัดกาลเวลาเพื่อย้อนกลับไปเมื่อพันปีก่อนคริศตกาล จากนั้นก็ใช้ห่วงผ่านตลอดแอบเข้าไปในสุสานพีระมิด จึงได้พบกับเด็กชายที่นอนสลบอยู่ เลยใช้วุ้นแปลภาษาเพื่อพูดคุยกับเด็กชายคนนั้น จึงรู้ว่าเขาเป็นลูกชายของกษัตริย์ฟาโรห์แห่งอียิปต์ เนมเซส
โนบิตะและเพื่อนๆรู้ว่า มีคนทรยศที่กำลังจะช่วงชิงบัลลังก์ของกษัตริย์อยู่ ทำให้เพื่อนๆต้องเข้าร่วมการต่อสู้และปกป้องบัลลังก์ของกษัตริย์หรือพ่อของเนมเซสให้ได้

## ตัวละคร

* โดราเอมอน
* โนบิ โนบิตะ
* มินาโมโตะ ชิซุกะ
* โฮเนคาว่า ซึเนโอะ
* ไจแอนท์
* แม่โนบิตะ
* เนมเซส
* ตีติ
* วาลเอฟ

## ของวิเศษที่ใช้ภายในตอน

* เข็มขัดกาลเวลา
* เครื่องหาพิกัดสมบัติ
* คอปเตอร์ไม้ไผ่
* ผงทำให้กลับเป็นทราย
* เชือกดนตรี
* ห่วงผ่านตลอด
* บันทึกล่วงหน้า
* ตุ่นนักขุด
* ลำแสงลอยออกมา
* วุ้นแปลภาษา
* กล้องเปลี่ยนเสื้อผ้า
* ผงเปลี่ยนเป็นทราย

## เกร็ดเล็กน้อย

* ตอนนี้เป็นเนื้อเรื่องใหม่ที่ไม่เคยปรากฎในฉบับหนังสือการ์ตูนมาก่อน
* เป็นตอนแรกที่ใช้สถานที่การดำเนินเรื่องที่อียิปต์เป็นตอนแรก
* เป็นตอนพิเศษในโอกาสวันเกิดของโดราเอมอนเพียงตอนเดียวที่ไม่มีการพูดถึงวันเกิดของโดราเอมอนภายในเรื่องเลย

## รูปภาพ

โลโก้ชื่อตอนภาพโปรโมทเนมเซส พากย์เสียงโดย มุสึมิ ทะมุระวาลเอฟ พากย์เสียงโดย จูโรตะ โคสุกิตีติ พากย์เสียงโดย อายาเนะ ซากุระภาพภายในเรื่องบางส่วน 1ภาพภายในเรื่องบางส่วน 2ภาพภายในเรื่องบางส่วน 3
 แหล่งข้อมูลอื่น

* (ญี่ปุ่น) เว็บไซต์ข้อมูลเกี่ยวกับอนิเมชั่นตอนดังกล่าว
ดาวเทียมส่วนตัว

* ภาพยนตร์เดิม

**ดาวเทียมส่วนตัว**(自家用衛星 *จิคะโยว เอเซย์*) หรือ **ดาวเทียมส่วนบุคคล** เป็นของวิเศษของโดราเอมอน ปรากฎในตอน ตะลุยแดนมหัศจรรย์ และตอน โนบิตะบุกดินแดนมหัศจรรย์ ใช้สำหรับยิงจรวดขึ้นบนฟ้า เพื่อสังเกตุการณ์ภาพโดยรอบ

## ลักษณะ

มีลักษณะเป็นฐานรองพร้อมกับจรวดทรงยาวสูง ที่ฐานรองมีปุ่ม หน้าปัดไว้สำหรับปล่อยจรวด นอกจากนั้นของวิเศษชิ้นนี้ยังมาพร้อมกับหน้าจอมอนิเตอร์เพื่อดูภาพที่จรวดส่งมาด้วย โดยตัวจอมอนิเตอร์จะมีช่องไว้สำหรับพิมพ์รูปภาพส่งออกมาตรงช่องข้างบนได้อีกด้วย

## การใช้งาน

ใช้สำหรับปล่อยจรวดออกไปนอกโลกแล้วถ่ายภาพส่งลงมายังจอมอนิเตอร์ นอกจากนั้นยังสามารถกำหนดให้จรวดไปหยุดตรงสถานที่ไหนบนโลกและสั่งให้ถ่ายภาพสถานที่นั้น ๆ ได้

## ปรากฎใน

มังงะ

* ดาวเทียมส่วนตัว จาก โดราเอมอน เล่ม 17

ภาพยนตร์

* ตะลุยแดนมหัศจรรย์
* โนบิตะบุกดินแดนมหัศจรรย์

## รูปภาพ

ดาวเทียมจากฉบับรีเมค ปล่อยดาวเทียมจรวดดาวเทียมงานศิลป์ดาวเทียมจากฉบับดั้งเดิมปล่อยดาวเทียม
คณะจัดการสังคมหุ่นยนต์

ใช้ของวิเศษมาช่วยพวกเราหน่อย!บทความนี้ยังเป็นโครง
คุณสามารถช่วยวิกิโดราเอมอนไทยได้โดยเพิ่มข้อมูล

เป็นองค์กรที่ช่วยควบคุมและดูแลการทำงานของหุ่นยนต์ในศตวรรษที่ 22 ปรากฏตัวในตอนที่ 224 ของอนิเมะปี 2005

## ลักษณะ

เป็นกลุ่มของชายชรา 5 คน คอยปรึกษา และตัดสินใจสิ่งต่างๆ

## การปรากฏตัว

ในตอนที่ 224 องกรณ์นี้ได้เห็นว่าเด็กที่ถูกดูแลโดยหุ่นยนต์แมวออกมาไม่มีประสิทธิ์ภาพอ้างอิงจากโนบิตะ จึงได้เลือกใช้หุ่นยนต์สุนัขมาแทนที่ แต่สุดท้ายก็ตระหนักได้ว่าหุ่นยนต์แมวได้ทำหน้าที่ ที่สำคัญมากๆคือการเป็นเพื่อนที่ดีและเป็นส่วนหนึ่งของครอบครัวเด็ก จึงได้ตัดสินใจใช้หุ่นยนต์แมวต่อไป
บรีซซาก้า

**บรีซซาก้า** (ブリザーガ Burizāga) เป็นหนึ่งในตัวร้ายที่ปรากฎตัวในตอน โดราเอมอน: คาชิ-โคชิ การผจญภัยขั้วโลกใต้ของโนบิตะ เป็นรูปปั้นหินโบราณที่ถูกสร้างขึ้นมา แต่พลังของมันมีมากมหาศาลจึงไม่สามารถควบคุมได้ และเป็นตัวการที่ทำให้ดาวเฮียวกะเฮียวกะถูกแช่แข็ง

## ลักษณะ

บรีซซาก้าเป็นรูปปั้นหินโบราณที่ชาวดาวเฮียวกะเฮียวกะสร้างขึ้นมา มีผิวกายที่ทำจากน้ำแข็งล้วน และสามารถยิงลำแสงที่ทำให้รอบกายกลายเป็นน้ำแข็งได้ มีเขายาวดวงตาสีส้มแดง

## เรื่องราว

บรีซซาก้าเป็นรูปปั้นหินโบราณที่ชาวดาวเฮียวกะเฮียวกะสร้างขึ้น แต่ทว่ามันมีพลังมากจนไม่สามารถควบคุมได้ และพวกมันก็เริ่มแช่แข็งดาวเฮียวกะเฮียวกะในที่สุด

ที่ดาวโลก ณ ซากโบราณสถานที่ชาวดาวเฮียวกะเฮียวกะสร้างไว้ มีรูปปั้นผนึกของบรีซซาก้าอยู่ ซึ่งคาร์ล่าและดอกเตอร์ฮักโคยที่เดินทางมายังโลกก็ได้ดาบที่เป็นผนึกบนหัวบรีซซาก้าออกเพราะคิดว่าสิ่งนี้จะช่วยดาวของตนเองได้ แต่ทว่าสิ่งนี้คือการปลดผนึกบรีซซาก้าอีกครั้ง โดยสาเหตุที่ทำให้มันกลับมามีชีวิตอีกครั้งคือหิ่งหอยน้ำแข็งที่บินวนอยู่รอบๆรูปปั้นผนึก จึงทำให้มันมีพลังกลับคืนมา

ภายหลังคาร์ล่าและโนบิตะได้นำวงแหวนกลับไปใส่ที่หัวของบรีซซาก้าตามเดิม นั่นจึงทำให้มันแตกสลายหายไปในที่สุด

## เกร็ดเล็กน้อย

* บรีซซาก้าเป็นตัวละครที่ไม่มีเสียงร้อง แต่ในรายชื่อผู้พากย์เสียงได้ระบุไว้ว่า Ayaka Hirahara เป็นผู้พากย์เสียงให้ ซึ่งเป็นเสียงร้องโอเปร่าที่จะออกมาให้ได้ยินในช่วงที่บรีซซาก้าปรากฎตัวในเรื่อง
ซินเดอเรลล่าหายไปไหน

วันออกอากาศ
 ชื่อภาษาญี่ปุ่น
 ชื่อภาษาไทย
 ตอนที่
 ตอนก่อนหน้า

**ซินเดอเรลล่าหายไปไหน**  (シンデレラはどこいった?) เป็นหนึ่งในตอนของโดราเอมอน โดยในอนิเมะปี 2005ได้ออกฉายที่ญี่ปุ่นวันที่ 28 พฤษภาคม 2010 และในไทยวันที่ 2 มกราคม 2016

## เรื่องราว

   โดราเอมอนกำลังจัดของในกระเป๋าอยู่ โนบิตะได้เข้ามาเจอของวิเศษอย่างอุโมงค์เรื่องราวเป็นของวิเศษที่ใช้งานคล้ายกับรองเท้าเข้าไปในนิทานแต่สามารถเข้าไปได้หลายคน โนบิตะจึงได้ชวนชิซุกะมาร่วมกัน และทั้งสองได้ตกลงกันจะเข้าไปในเรื่องซินเดอเรลล่า ในขณะที่ทั้งสองอยู่ในเรื่อง จนถึงฉากที่ซินเดอเรลล่าหนีเจ้าชาย เธอได้หลุดเข้าไปในอุโมงค์และเข้ามาสู่โลกจริง

    เธอได้หลงทางในเมือง จนทุกคนต้องออกตามหา แต่แล้วเธอก็เจอเข้ากับโปรดิวเซอร์ เขาได้เสนอให้เธอเป็นดารา เธอก็ตกลง ขณะเดียวกันเจ้าชายก็ได้ ออกตามหาเธอและหลุดเข้าโลกความจริงเช่นเดียวกัน เขาได้ให้ผู้หญิงในเมืองลองสวมรองเท้าแก้ว ไม่มีใครใส่ได้ จนกระทั่งไจโกะ เธอได้ถูกพาเข้าพิธีแต่งงานที่เธอคิดว่าเป็นแค่ฉากในภาพยนตร์

    ทุกคนจึงต้องออกตามหาซินเดอเรลล่าตัวจริงอีกครั้งก่อนที่ไจโกะจะต้องเข้าพิธีแต่งงาน ทุกคนเจอและได้พาตัวเธอไปในพิธีมหาดเล็กได้นำรองเท้าแก้วจะให้เธอลองสวม สุดท้ายเธอได้ตั้งคำถามกับเจ้าชายว่าขอเพียงแค่เป็นคนที่ใส่รองเท้าได้พอดีแค่นั้นเองหรือ จากนั้นเจ้าชายก็คิดขึ้นได้ โดยจะยอมแต่งงานกับซินเดอเรลล่าถึงแม้เธอจะไม่ได้ลองสวมก็ตาม ทั้งสองคนได้จุมพิตด้วยความรัก และอยู่กันอย่างมีความสุข

## ตัวละครหลัก

* โนบิ โนบิตะ
* โดราเอมอน
* คุณแม่ของชิซุกะ
* โนบิ โนบิสุเกะ
* ผู้คนในเมือง
* โฮเนคาว่า ซึเนโอะ
* โกดะ ทาเคชิ
* มินาโมโตะ ชิซุกะ
* โกดะ ไจโกะ
* ซินเดอเรลล่า
* เจ้าชาย
* คนรับใช้เจ้าชาย
* โปรดิวเซอร์
นาตาลี

**นาตาลี** (ナタリー) เป็นตัวละครที่ปรากฎในตอน โดราเอมอน: ไดโนเสาร์ตัวใหม่ของโนบิตะ เป็นตำรวจกาลเวลาที่คอยจับตาดูโนบิตะและเพื่อน ๆ อยู่

## ลักษณะ

นาตาลีเป็นหญิงผิวสีที่มีลักษณะเหมือนกับชาวต่างชาติ แต่งกายล้ำยุคไว้ทรงผมยาวหยิก

## เรื่องราว

นาตาลีคอยจับตาดูพวกโนบิตะที่ออกผจญภัยในปลายยุคครีเทเชียส ทำหน้าที่คอยให้คำสั่งจิลในการสอดส่องไม่ให้ประวัติศาสตร์เปลี่ยนแปลงจากการกระทำของพวกโนบิตะที่จะหยุดการสูญพันธ์ของไดโนเสาร์ รวมถึงปกป้องพวกเขาจากการถูกอุกกาบาตชนโลก เธอมีของวิเศษอย่างหนึ่งคือ เช็คการ์ด ใช้ในการตรวจสอบผู้ที่สามารถเปลี่ยนแปลงประวัติศาสตร์ที่จิลควบคุมอยู่ได้ นั่นก็คือ โนบิตะกับคิวนั่นเอง
คุณน้าของไจแอนท์

**คุณน้าของไจแอนท์** (ジャイアンのおばさん *jaian no obasan ไจแอนท์ โนะ โอบะซัง* ) เป็นน้าของ โกดะ ทาเคชิ และ โกดะ ไจโกะ และเป็นน้องสาวของนายโกดะ

## ลักษณะ

คุณน้าของไจแอนท์มีรูปร่างสูงใหญ่ มีผมหยักศกสีน้ำตาลและทาลิปสติกอยู่เสมอ เธอเคยถูกโนบิตะเปรียบเทียบรูปร่างกับลิง

## เรื่องราว

ในตอน เข็มกลัดนิทาน เธอได้มาหาพี่สะใภ้ที่บ้านพร้อมกับสุนัขของเธอ โดยเมื่อเดินผ่านโนบิตะ โนบิตะที่ติดเข็มกลัดโมโมทาโร่ได้เปรียบเธอว่าเหมือนลิง เธอจึงโมโห โนบิตะจึงให้คิบิดังโงะแก่เธอ ต่อมาโนบิตะได้ทวงของของทุกคนที่ไจแอนท์เอาไป แต่ก็ถูกไจแอนท์อัด แต่คุณน้าของเขามาหาพอดีทำให้ไจแอนท์ต้องขอโทษและเอาของทุกอย่างที่ยืมมาคืน และเธอให้ผ้าผืน (คิจิ) แก่พี่สะใภ้ด้วย

ต่อมาโนบิตะมาพบไจแอนท์ที่กำลังแกล้งเด็กที่อ่อนแอกว่าอีก เขาเลยขู่ว่าจะไปฟ้องคุณน้า ทำให้ไจแอนท์หนีไปเพราะความกลัวคุณน้าเช่นเดียวกับแม่

## ความสัมพันธ์

### โกดะ ทาเคชิ

คุณน้าของไจแอนท์เป็นคนที่อารมณ์ร้อน และไม่ชอบที่หลานชายตัวเองชอบแกล้งเพื่อน และในอดีตไจแอนท์อาจจะเคยถูกคุณน้าจัดการแบบเดียวกับคุณแม่ของเขา ทำให้เขาเกรงกลัวคุณน้าคนนี้เสมอ
ดอกเตอร์ฮูก

### เพื่อน

โดราเอมอน, โนบิ โนบิตะ, มินาโมโตะ ชิซุกะ, โฮเนคาว่า ซึเนโอะ, โกดะ ทาเคชิ, มิลค์, กูซึเกะ, พ่อของกูซึเกะ, แม่ของกูซึเกะ

## อื่น ๆ

### นักพากย์ไทย

ไกวัล วัฒนไกร

**ดอกเตอร์ฮูก** (ホウ博士(はかせ) *hou hakase*) เป็นนักโบราณคดีที่ศึกษาเรื่องฟินิเชียในเบิร์ดเปีย ปรากฏตัวในตอน โดราเอมอน: โนบิตะและอัศวินแดนวิหค

## ลักษณะ

ดอกเตอร์ฮูกเป็นมนุษย์นกฮูก ใส่แว่นตาขนาดเล็ก ปกติเขามักจะศึกษาวัตถุโบราณในบ้านของเขา

## เนื้อเรื่อง

ดอกเตอร์ฮูกเป็นเพื่อนของคุณพ่อและคุณแม่ของกูซึเกะ (พ่อแม่เลี้ยง) และเป็นครูที่โรงเรียนประถมของเบิร์ดเปียด้วย วันหนึ่งกูซึเกะที่รีบวิ่งไปห้องเรียนเนื่องจากมาโรงเรียนสายได้ชนดอกเตอร์ ทำให้แผนที่ของเขากระจัดกระจายออกมา หลังเลิกเรียนกูซึเกะเอาแผนที่ให้มิลค์ดู แต่ก็พบว่าหายไปหนึ่งแผ่นซึ่งอยู่ในมือดอกเตอร์ฮูก ดอกเตอร์เห็นกูซึเกะสนใจจึงชวนมาที่บ้านเพื่อยกสโนว์กูส ซึ่งเป็นเครื่องร่อนของหลานชายของเขา ให้กูซึเกะ

หลังจากที่กูซึเกะเขียนแผนที่ของเบิร์ดเปียได้แล้ว เขาไปพบโดราเอมอนและเพื่อน ๆ และได้มาที่นี่ด้วยเช่นกัน โดยไจแอนท์และซึเนะโอะถูกยามอีกาจับตัวไป ส่วนคนอื่น ๆ มาเจอกูซึเกะที่บ้านของดอกเตอร์ฮูก ดอกเตอร์ได้เล่าเรื่องคร่าว ๆ ว่าที่นี่คือโลกคู่ขนานของนก จากนั้นทุกคนไปช่วยไจแอนท์และซึเนะโอะ แล้วกลับมาที่บ้านดอกเตอร์อีกครั้ง ดอกเตอร์จึงเล่าเรื่องที่ว่าทำไมมนุษย์ถึงถูกลงโทษเมื่อมาที่นี่ เนื่องจากระหว่างลาดตระเวนจีกรีดถูกมนุษย์ยิงที่ปีก ทำให้จีกรีดบินไม่ได้และเคียดแค้นมนุษย์ ทั้งที่สิ่งมีชีวิตทั้งหมดต้องเกื้อกูลกัน หลังจากที่ทุกคนกลับบ้านของกูซึเกะไปแล้ว ดอกเตอร์กำลังไขปริศนาศิลาจารึกอันใหม่ล่าสุดที่เกี่ยวกับฟินิเชีย โดยมีลูกน้องของจีกรีดดักฟังอยู่ แล้วเอาไปรายงานจีกรีด เพื่อที่ว่าจีกรีดจะได้แก้แค้นมนุษย์ที่ทำกับเขา

ต่อมาหลังจากที่ดอกเตอร์ฮูกไขปริศนาเสร็จเรียบร้อย เขาถูกจีกรีดลักพาตัวไป ดอกเตอร์พยายามเกลี้ยกล่อมให้เขาล้มเลิกแต่ก็ไร้ผลเพราะจีกรีดแค้นมนุษย์ฝังใจ จากนั้นจีกรีดนำทัพหน่วยลาดตระเวนนกย้ายถิ่นที่ได้รับการคัดเลือกจากอิคารอสเรซมาปฏิบัติภารกิจปลุกฟินิเชีย โดยที่ดอกเตอร์ทำอะไรไม่ได้เลย

ที่หุบเขามังกร ดอกเตอร์ออกมาจากห้องขังเพื่อให้จีกรีดล้มเลิกแผนการนี้ แต่ก็ไร้ผล ไจแอนท์และซึเนะโอะที่ไปผสมโรงด้วยก็ถูกจับขังพร้อมกันหมด พวกเขาแก้มัดออกมาก็ไม่ทันการแล้วเพราะฟินิเชียตื่นแล้ว โดราเอมอนใช้ปืนรังสีเพิ่มลดวิวัฒนาการ แต่ถูกผู้พันบาบิโลนขัดขวางทำให้เพิ่มวิวัฒนาการมัน และเล่นงานจีกรีด ก่อนที่จะบินไปพ่นไฟที่เบิร์ดเปีย แต่หลังจากนั้นฟินิเชียก็ถูกโดราเอมอนจัดการได้สำเร็จ